text:
Ley di kinderopvang aproba den Parlamento
Dia 5 di juni, Parlamento di Aruba a trata dos ley presenta pa Minister di Enseñansa, Michelle Hooyboer-Winklaar.
E prome ta e Ley di Kinderopvang (Ley di Crèche) y e di dos ta Begroting Onderwijsfonds 2017. Ambos ley a conta cu sosten unanime di tur fraccion den Parlamento.
Kinderopvang
“A tene cuenta cu e aspecto cu cualkier exigencia di ley demasiado pisa of rapido por causa un impacto riba prijs, y pa esaki e punto di salida di e ley tabata pa haci den fase, cu exigencianan logico y rasonabel, y dunando un periodo di tempo amplio pa por cumpli cu tur rekisito. Tur esaki cu enfasis riba calidad y siguridad di nos muchanan“, Minister Hooyboer-Winklaar a splica.
Cu introduccion di e ley aki a opta pa traha den fase, pa asina duna e centronan suficiente tempo pa adapta si mester pa por cumpli cu e ley y pa yuda nan brinda un miho calidad.
E ley ta encera entre otro e nivel di enseñansa minimo cu esunnan cu ta traha den un centro mester tin (LBO), e leidster/mucha ratio, es decir kico ta e cantidad maximo di mucha pa cada lider cu e centro por tin y kico ta e aspectonan di siguridad y higiena cu mester tene cuenta cune pa opera un centro.
Banda di esaki ta stipula e obligacion pa centronan registra y ricibi un permiso pa por opera.
E aspecto di opleiding tambe ta wordo regla den e ley, y aki ta unda Gobierno lo bin cu e programa di training pa esunnan cu ta traha den e centronan pa ofrece LBO opleiding pa tur cu ainda no tin diploma. Den e training aki lo tene cuenta cu e experencia cu e lidernan tin y cu e competencianan cu nan a adkiri den nan trabou.
Pa loke ta trata e ratio, artikel 13 ta referi na e cantidad di mucha per begeleider:
Si ta trata di grupo di edad mixto, e ta e averahe di e dos categoria.
Awor cu a aproba e ley, Gobierno lo stipula un fecha cu e ley lo drenta na vigor. Esaki ta premira entre 6 pa 12 luna y pa e diferente exigencianan di calidad lo stipula periodonan di transito. Un ehempel ta cu lo duna un periodo di transito di dos aña pa e ratio, esta e cantidad di mucha per begeleider.
Lo traha hunto cu Fundacion Pa Nos Muchanan y e Centronan pa trece tur informacion necesario cerca e Centronan di Cuido.
“Mi ta sumamente orguyoso di e aprobacion di e dos leynan aki, specialmente e ley di Kinderopvang, mirando cu e necesidad pa duna mayornan e trankilidad cu nan yiunan lo wordo bon cuida ta algo cerca di mi curason. Mi ta gradici Parlamento di Aruba pa e sosten ricibi awe. Tambe mi kier gradici tur instancia cu a traha duro awor y den pasado pa por yega na e ley aki. Awor nos lo bay traha riba implementacion di e ley cu ta encera varios paso hunto cu diferente stakeholders.” Minister Hooyboer-Winklaar a finalisa bisando.
Info / Contact
Pa mas informacion por busca den e alfabet menu riba homepage: [M] Ministerio di EnseñansaScroll To Top


c: text/html

text:
Ordenansa nacional (ley)
Na Aruba un ley ta un ordenansa nacional. Un ordenansa nacional ta un instruccion general obligatorio, cu ta contene un decision conhuntamente tuma dor di Gobierno y Parlamento y cu a sigui e procedura cu ta para den e Constitucion di Aruba. E ordenansa nacionalnan ta forma un fuente di derecho pero nan no ta e unico forma den cual tin reglanan cu ta duna derecho. Nos conoce tambe decreto nacional, cu ta contene medida general y tambe tin regulacionnan minsterial cu ta contene instruccionnan general obligatorio. Otro fuente di derecho por ta, tratado internacional of decision di organisacion internacional (manera Unidad Europeo), cu por contene instruccionnan general obligatorio, custumber, principionan fundamental y sentencia di hues (hurisprudencia). Ademas asuntonan di principio di igualdad y principio general di bon gobiernacion ta hunga un rol.
- 01. Constitucion
- 02. Gobernacion
- 03. Empleado publico
- 04. Finansas publico
- 05. Orden publico
- 06. Vivienda, ordenamento teritorial y medio ambiente
- 07. Salubridad publico
- 08. Seguridad
- 09. Trafico, transporte y comunicacion
- 10. Economia
- 11. Labor
- 12. Cuido y seguridad social
- 13. EnseƱansa y cultura
- 14. Hurisdiccion (asunto di corte)
- 15. Derecho civil
- 16. Derecho penal
- 17. Dienstplicht
Pa mas informacion:
Trending topics
- Trending Topics
- Creacion di ordenansa nacional (ley)

robotstxt: allowed

filter: keep


text:
ORANJESTAD (AAN): Chauffeur di un auto compacto Kia Picanto color oro, pa un motibo of otro a perde control ora cu su vehiculo a bay dal cu velocidad riba e acera halto.
Esaki a socede riba e caminda principal cu awor yama Paradera Corridor, net pabao di MFA Paradera.
Debi cu e auto a mishi cu e acera, e vehiculo a bay halto na un banda, y e momentum di movimento, a pone cu el a bolter y finalmente keda cu su cuatro wielnan na halto.
Polis a yega y haya e Kia Picanto A-16679 gebolter y parcialmente ainda riba acera. Un dama den e vehiculo a resulta levemente herida, y el a keda benta abao den e dak di vehiculo wardando yudanza di Paramediconan di Ambulans.
Trafico a stagna e momento ey den e area, y Polis a percura pa tur cos a move trankil. Algun hende eybanda a kere cu lo tin un baby tambe envolvi den e accident, como cu tabatin un Baby-Carrier. Pero a resulta cu ta e dama so ta den e vehiculo.
Cu sirena y hopi urgencia, Ambulans a transporta e dama rumbo pa Hospital pa ricibi tratamento medico.
Departamento di trafico a keda atende e accidente cual a tuma lugar den un fraccion.


text:
Mientras cu na Aruba fanaticonan partidista ta di hubilo, pretendiendo cu e noticia di Hulanda y CAFT ta positivo pa Aruba, nos ta mira cu tanto di RMR y Parlamento Hulandes, e noticianan no ta dje alentador ey. Keto bay e discusion ta sigui tocante e supervision independiente cu Hulanda kier wak, esta los di politiek Oranjestad, nos ta corona obra aki na Aruba dor di keda sin entrega presupuesto na tempo, loke ta un incumplimento cu nos leynan segun e propagandanan di Bureau Integriteit Aruba!!
Diripiente parce segun Prome Minister cu aki no tin nada di falta di integridad. Pero segun e Bureau Integriteit Aruba integridad ta cuminsa cu cumplimento cu leynan.
Y den Parlamento Hulandes ta reina e pensamento cu pronto nos lo mester haya un intervencion Hulandes, mirando cu Aruba, lesa gabinete Wever-Croes, no ta cumpli e.o
cu entrega di un presupuesto manera stipula pa ley y ni kier cumpli cu loke a keda cumbini na november 2018. Defacto gobierno di Aruba, den e acuerdo aki a haci Parlamento di Aruba un “aanhangsel” di gobierno di Reino.
Loke tambe ta surgi ta e posicion ambivalente di sigur e partido mas grandi di coalicion. Segun lider di fraccion di MEP awe den Parlamento, nos por papia cu e “crisis constitucional” a cuminsa na 2015, na momento cu CAFT a wordo imponí. Tambe e ta bisa cu kizas a bira tempo pa nos wak den un otro direccion pa un relacion nobo, cu no ta Hulanda.
Pero na 2014 tanto partido MEP como partido PDR di Andin Bikker tabata pensa diferente. “Oppositiepartijen MEP en PDR zijn NIET verrast door de stelling van de Nederlandse minister van Koninkrijksrelaties Ronald Plasterk, dat de aanwijzing van de gouverneur van Aruba RECHTMATIG is en GEEN INBREUK doet op de AUTONOMIE.”, segun fuente noticiero NTR e tempo ey.
E tempo ey segun lider di MEP Evelyn Wever-Croes, MEP ta rechasa e actitud ofensivo di Mike Eman su partido pa cu Hulanda y ta kere cu mester pone atencion na soluciona, manera hende grandi, e problema financiero cu ta afecta nos pais. Igual pensamento Andin Bikker tabata tin e tempo ey na momento cu el a indica cu AVP ta perde mucho tempo pa wak e procedura con un KB ta bin na vigor, enbes di wak e signal cu Hulanda kier a duna pa loke ta e debe grandi y astronomico cu gobierno di Mike Eman a crea den un par di aña. Pues e tempo ey de facto a braza e binimento di CAFT.
Otro punto di ambivalencia ta e cu segun Koninkrijksrelatie Nu, presidente di Parlamento ta mira cu tur cos lo por wordo soluciona, si Hulanda acepta pa duna Aruba un “zachte lening”. Pero durante tratamento di e ley di Laft ultimo den Parlamento, lider di fraccion di MEP a bisa bon cla, cu Hulanda por keda cu su “zachte lening” numa, en bes di bin pone asina tanto presion ariba Aruba.
Awor postura a cambia pasobra a cambia di posicion? Awor en bes cu sigui e pensamento na 2014 di lider di MEP, esta di bisti bachi y bay papia cu Hulanda, lider di fraccion di MEP ta menaza Hulanda cu nos mester wak den otro direccion, p.e. Merca, pa un otro relacion, lubidando cu LOKE MESTER TIN ta BON GOBERNACION! Y esey parce di ta dificil, sigur mirando cu no a cumpli atrobe cu entrega un presupuesto na tempo! Y ta keda anuncia proyectonan cu ta keda hinca nos den mas debe. Mientras pa tur cos chikito mester tin show y fiesta! Ta sigui nombra hende y crea mas departamento of bureaunan, pa asina hinca mas hende. Pues e mesun cantaleta di e 8 añanan di gobernacion desastroso e gabinete AVPOR encabeza pa Mike Eman, parce ta sigui bou di e gobierno POREDmep actual. Y aki ta unda cu nos mes ta mustra falta di madurez, ya cu parce cu nos no kier cambia nos posicion y di berdad actua segun reglanan di Bon Gobernacion. Y esaki no pa complace Hulanda, sino pa nos mesun bon.


text:
Tur hende merece un (di dos) oportunidad!
E diferente gruponan vulnerabel semper ta haya atencion extra dentro di e maneho di CEDE Aruba. Hopi biaha ta trata aki di grupo cu pa un of otro motibo no por participa na bida social. Nan ta grupo cu mester un (di dos) oportunidad pa logra yega na un miho posicion. Por pensa den esaki di diferente grupo di riesgo den nos comunidad, manera ex-detenido, drop out di scol, mayor teenager, hende cu problema di adiccion, y migrante.
Mayor Teenager
- Guia pa grupo orienta riba educacion sexual, capacidad di resistencia y formacion di relacion sano
- Apoyo den educacion, cuido y guia pa mayor (teenager)
- Proyecto pa mentor cu rol model/mentor social boluntario
- Ayudo di crisis y/o proyecto di vivienda cu guia pa mama teenager y yiu
- Trayecto di formacion cu ayudo special pa mucha
Adicto
- Señala tempran den e proceso hoben cu un riesgo pa uzo di droga
- Ayudo y asistencia, guia y tratamento despues di scol pa uzado mas hoben
- Acompañamento ambulante pa uzado y famia
- Ayudo y asistencia pa hende muhe dentro di cuido pa adicto
- Ayudo y asistencia pa adicto cu multiple problema
Migrante
- Conscientisacion encuanto importancia di comunicacion intercultural
- Oferta di apoyo educativo orienta riba participacion di migrante
- Adaptacion di ayudo na migrante na comunicacion entre cultura
- Stimula trayecto di educacion y guia den scoge trayecto di educacion a base di conocemento adkiri anteriormente (EVC: eerder Verworven Competenties)
Victima di violencia y abuso domestico
- Evita cu ta haya violencia algo normal
- Señala y raporta maltrato (di mucha), descuido y violencia domestico y abuso sexual
- Promove cuido integral y un colaboracion estrecho entre tur e actornan
- Promocion di experticio orienta riba reconoce señal di maltrato, abuso y descuido
- Ayudo y guia pa victima di maltrato y abuso
- Ayudo na autor (di delito) den colaboracion cu diferente organisacion
- Independencia economico di hende muhe cu ta den un relacion di dependencia.
Otro grupo di riesgo
- Trayecto di educacion y guia den scoge trayecto di educacion
- Training pa re-educacion/reciclahe y proyecto di siña y traha
- Proyecto pa mentor cu rol model/mentor social boluntario pa hoben cu un pasado hudicial
- Proyecto y programa orienta riba rehabilitacion y re-integracion, y
- Evita reincidencia di ‘First offenders’, y delincuente (hoben)
- Stimula training den institucion residencial cu e meta di re-integracion den comunidad.


text:
SEROE COLORADO - E accidente serio di un rato pasa a bira uno fatal, ora cu un rato pasa a confirma cu e motorciclista envolvi a fayece a consecuencia di e accidente tragico aki. Informacion cu noticiacla.com tin ta cu e motorciclista lo a perde control y dal den e v-car cu tabata biniendo den su direccion. E accidente a keda raporta den careda di 6'or awe tardi unda cu a manda varios unidad di polis, ambulance y bombero na e sitio pa atende cu e caso. Henter e area yegando Colony, na altura di e entrada, unda cu tin e anker cora, ta cera aworaki pa polis y demas autoridad por haci nan trabou necesario.
ORANJESTAD - Diaranson den eoranan di atardi personal femenino di GNC a bay atende cu un homber ilegal Dominicano, Guillen Vicente Jose Miguel, unda diaranson mainta el a haya su sentencia cu e no por keda Aruba mas. El a keda gara pa personal di GNC durante un control y e tabata tin 7 aña ilegal riba nos isla. Ora e personal di GNC a bay atende cu e homber pa habri e porta, e homber a pusha e porta di golpi dal e personal herid’e y asina logra huy. Debi cu e personal di GNC no tabata tin telefoon di trabou, a haci uzo di celular personal, pa nan a bati alarma na autoridad.
ORANJESTAD.- Warda costa a intercepta un remolcador cu 2.200 kilo di cocaina abordo dialuna marduga. Asina e vocero di Warda Costa Shalick Clement a confirma dialuna atardi pa Noticiacla.com. E remolcador 'Gracia' bou bandera di Samoa, tabatin 5 persona Venezolano abordo, a wordo acompaña pa waf na Playa pa mas investigacion. Cooperacion entre Warda Costa, Arumil, douane, polis K9, dept crimen organiza tur a yuda cu a logra gara e cantidad di droga aki. Despues a hiba e remolcador pa Marinierskazerne na Savaneta pa mas investigacion. Tur cinco persona a keda deteni y entrega na KPA.
ORANJESTAD - Na e crusada di Caya Musica y Danza dialuna atardi a sosode un accidente entre dos auto pa falta di preferencia. Tanto e chauffeur den e van y e SUV a keda levemente herida y a keda atendi pa personal di ambulance. Polis di trafico y roadservice tabata na e sitio pa atende cu e accidente.
ORANJESTAD - Un rato pasa Atraco Team a hasi un otro entrada hudicial na un cas na Weg Sero Blanco aki a bin confisca un revolver marca Smith & Wesson probablemente usa den e atraconan. Un peticion na e pueblo si bo sa algo of a wak algo jama e tiplijn di polis cu ta 11141. Tur informacion ta importante.
BARCADERA – Manera anticipa, sindicato di polis a organisa un accion di dos ora pa su miembronan diabierna atardi 1’or pa mustra nan malcontento cu gobierno pa e asunto di pago di indexering. For di april nan ta tratando na haya un palabracion cu gobierno, pero segun e presidente di e sindicato Dirksz, gobierno ta blo pidi pa mas tempo, pero no ta bin cu nada concreto. Como tal miembronan a dicidi cu ta basta y a dicidi cu ta cuminsa cu e prome accion di 2 ora. Depende e reaccion cu nan haya, nan por extende esaki. E accion sinembargo no a pone polis plat, pero a causa un asina yama ‘minimale bezetting’. Despues di e accion, polisnan a reanuda nan trabou. Polisnan mes momento no tabata kier presencia di minister di husticia, Andin Bikker contrario na su peticion pa ta presente. Esaki pasobra segun e polisnan, tur e tempo nan no a tende nada di e mandatario y awor cu ta bay accion, e mandatario kier core bin e reunion.


text:
Emmastad– Un total di 14 instruktor ta forma e base pa e éksito di e fundraising di mas grandi di Fundashon Alton Paas kual ta e ‘Annual Fitness Challenge’. Esaki pa motivá nos komunidat pa move i ta saludabel i alabes kontribuí pa mehorá kalidat di bida pa personanan ku dwarslaesie i otro tipo di parálisis.
The Annual Fitness Challenge a kuminsá basa riba e mensahe ku Fundashon Alton Paas semper a bin ta promové ku ta moveshon ta importante pa nos salu. Pa un persona ku ta sufri di un òf otro parálisis ku ta strob’é di move su kurpa ta hasié imperativo pe keda aktivo pa kompensá e otro partinan ku no ta move. For di esei a lanta e idea pa motivá esnan ku si por move nan kurpa òf kualke parti di nan kurpa pa move lokual ku bo por move. Esaki a pone ku diferente di e instruktornan a bin ta sostené e mensahe aki tur e añanan i e bia aki asta di 6 biaha. Ta danki na e instruktornan aki por organisá fitness challenge. Tin 3 instruktor ku tin 5 aña aportando gratuitamente. P’esei komo gradisimentu na nan nos a duna un muestra di apresio den forma di un plakat na Charlyne Balentina ku ta duna Zumba, Helen Griffith ku ta duna Pilates i Sabina Evertsz ku ta duna spinning.
Nan tambe lo tei manera bolo e aña aki atrobe pasobra nan ta kere den e kousa i ta mira e impakto di nan aporte. Un instruktor ku e aña aki ta bira su di 5 aña aportando ta Janina Charles ku ta duna Yoga. Pa e otro instruktornan di fitness nos lo tin Ruth Kroes ku tei atrobe pa Pump On Wheels ku ta e seshon spesial pa personanan den rolstoel.
Nos tin Raymundo Betancourt ku ta duna Fit Combat. Pa e di 6 edishon aki tambe nos lo tin dos instruktor nobo kual ta Nelson John Tremur ku ta duna Salsa Mania. E otro instruktor nobo ta Dangelo Look ku ta bai duna e seshon pa mucha. Pa e área di spinning nos lo tin Kristely Soleana, Meliza Garmers, Wendley Ursulita, Diana Lopez i pa promé bia den spinning nos lo tin Tirsa Garmers i Nancy Werner.
Un programa yená ku instruktornan entusiasmá pa hasi un diferensia huntu kubo. Pa e kaminata nos tin un biaha mas sosten di Jolly Walkers pa guia esaki ku e mesun ruta di aña pasá. Pa e ruta di 5 km nos ta sali international skol bai Magrietlaan – Regentesselaan – Don Martina Blvd – Schottegatweg Nrd – Wilhelminalaan – Margrietlaan pa yega bek International School. Pa e ruta di 10km tambe nos ta sali International School subi Magrietlaan pasa Regentesselaan – Don Martina Blvd direkshon Fokkerweg – Schottegatweg Zuid – Schottegatweg Oost – Schottegatweg Nrd – Beatrixlaan – Konninginnelaan i bin bek International School.
Lo tin bòrchi riba kaminda si pa mustra e direkshon di e kaminata. Manera a indiká kaba karchinan ta optenibel na Samsom Colon, Van Den Tweel Zeelandia i tambe Sport Spot Boutique. Danki na e diferente spònsernan na momento ku bo koperá bo ta haña tambe un T-shirt, awa i fruta. Repartishon di T-shirt lo sosodé e tres dianan promé ku fitness challenge.
Keda pendiente pa mas informashon di esei. Nos lo publiká mas den febrüari. Mientras tantu nos ke motivá abo tambe pa kumpra bo karchi awe mes pa hasi un diferensia pasobra #AboTambePor.•


text:
Gobernacion
Aruba ta forma parti di Reino Hulandes. Gobernador ta e representante di Rey na Aruba. Cada cuatro aña tin eleccion pa miembro di Parlamento. Parlamento conhuntamente cu Organo Consultativo (RVA) y Controlaria General (AR) ta forma e Colegio Maximo di Estado (Hoge Colleges van Staat). Nan ta e organonan independiente di gobierno. E Vaste Colleges van Advies ta consisti di Organo Consultativo (RVA), Controlaria General (AR), Conseho Social Economico (SER) y e Representante di Aruba den Raad van State di Reino Hulandes. Gobierno ta consisti di Gobernador y e ministernan.
Gobierno di Aruba ta percura pa entre otro legislacion, maneho y maneho finaciero di e pais.
Gobernacion ta organisa como lo siguiente:
- Aruba y Reino Hulandes
- Parlamento
- Vaste Colleges van Advies
- Gobierno
- Guia di adres Gobierno (Categorisa den Ministerio)
- Ordenansa nacional (ley), incl. presupuesto


text:
ORANJESTAD (AAN): Desde e ultimo reunion cu Prome Minister Evelyn Wever-Croes tabata tin cu OFAC na Washington na luna di mei ultimo, e Mandatario principal di nos pais den tur transparencia a bin ta anunciando den tur medio di comunicacion e plan di Gobierno pa cu refineria cu ta consisti den tres fase:
Fase A: PURBA SALI FOR DI E CONTRACT CU CITGO:
Fase B: INTERES DI OTRO OPERADORNAN DEN E REFINERIA:
Fase C: OTRO ALTERNATIVA PA E REFINERIA:
E negociacionnan cu na e momentonan aki ta andando ta di Fase A cu ta pa purba sali for di e contract cu Citgo. Reunionnan preliminar ta tumando luga pa Gobierno sondea e posibilidad di sali for di e contract aki na un forma mas lihe posibel, ta loke Prome Minister a duna di conoce. Segun e contractnan firma cu Citgo, Gobierno di Aruba mester warda te cu october 2020 pa e ora por pone riba papel cu Citgo no a cumpli cu su palabracion di inverti den rahabilita e refineria.
E contract cu a worde firma cu Citgo door di Mike de Meza y e gobierno anterior, ta uno hopi amplio. E partinan di e contracto cu ta deal cu ‘dispute resolution’ ta bastante amplio y ta duna Citgo derecho pa bringa e oponencia di Gobierno di Aruba y nenga di duna Aruba e yabi di e refineria y riba dje hiba Aruba corte pa hopi aña despues di october 2020. Y esaki sigur no ta algo cu ta conbini Pueblo di Aruba por lo tanto Gobierno ta haciendo tur esfuerso pa evita esaki.
Prome Minister Evelyn Wever-Croes a expresa: “Tin espacio pa yega na acuerdo cu Citgo sin cu tin mester 5 pa 6 aña of mas pa asina nos logra haya e yabi di e refineria back den nos man. Na e momento aki, tur esfuerso ta worde haci pa yega na acuerdonan concreto.”
“Nos expertonan di RDA, Raad van Commissaris di RDA, ta reuniendo cu esnan di Citgo y ta haciendo nan maximo esfuerzo pa trece e yabi back di Refineria di Aruba, entreg’e den man di Gobierno di Aruba pa asina Gobierno di Aruba por dicidi kico lo bira e futuro di e refineria y no keda rehen mas di un partner instabil manera Citgo ta na e momentonan aki. Un contract cu Mike de Meza y su gobierno hunto cu su gang a firma cu Citgo sin cu Aruba por sali di dje”.
Prome Minister un biaha mas ta enfatisa cu na e momentonan aki, no ta un momento pa hunga politica barata ni infantil manera señor de Meza ta haciendo mientras cu ta e mes ta e culpabel di e situacion di rehen cu nos refineria ta den actualmente.
“Mi ta hopi transparente den esaki dunando informacion tur ora cu mi worde pidi pa haci esaki, mi ta duna informacion den conferencia di prensa constantemente y den tur media di comunicacion y mi ta duna informacion den Parlamento. Si señor de Meza tin interes di berdad, e por pidi informacion. Of e por acudi na su trabao den Parlamento ora mi trece informacion den Parlamento. Y e mes tambe por yama mi den Parlamento pa duna informacion”, Prome Minister a duna di conoce.
Prome Minister Evelyn Wever-Croes ta invita opositornan y specialmente señor Mike de Meza cu ta e causante principal di e situacion desastroso di refineria, pa para banda di pueblo di Aruba, y na banda di e interes di pueblo di Aruba. Na e momentonan aki cu Aruba ta pasando den e situacion penoso aki cu nos refineria, Prome Minister Evelyn Wever-Croes ta enfatisa cu awo no ta tempo pa pensa riba privilegio y beneficio di Mike de Meza y su gang sino riba e beniestar y beneficio di pueblo di Aruba. Y esaki lo pasa ora cu Aruba sali for di e contract cu Citgo.


text:
20 di juni ta e dia internacional di refugiado, segun e organisacion di Refugiado di Nacionnan Uni (UNHCR) e cifra mundial ta 70.8 miyon persona cu ta wordo considera refugiado, esaki ta inclui parcialmente e crisis humanitario cu ta bibando na Venezuela den cual mas di 4 miyon venezolano a bandona Venezuela.
Geneve, Zwitserland – Diahuebs ultimo Nacionnan Uni a celebra dia Mundial di Refugiado, esaki ta pa recorda y visualisa e problema aki, cu no ta mustra cu por tin un solucion a corto plaza pe, cada aña e cantidad di refugiado ta sigui aumenta y ta afectado diferente parti di mundo.
E problema di refugiado ta un problema hopi serio mundialmente y siman pasa UNHCR pa dia mundial di Refugiado a publica mane ta custumber tur aña un raport cu informacion y cifranan mustrando con serio e situacion di e refugiadonan ta mundialmente.
Segun e datosnan di e organizacion pa Refugiado di Naciones (UNHCR) a publica :
– Durante 2018, pa cada minuut cu a pasa, mas o menos 25 persona mundialmente tabata wordo forsa pa
huy for di nan hogar, door di e cifra halto aki, ela bira pa dia un total 37 mil persona, cu
diariamente pa un of otro motibo ta huy for di nan hogar.
– Más di 70,8 miyon persona na mundo mester a abandona nan hogar, segun UNHCR, Esaki ta e mas
halto cu a wordo registra pa Nacionnan Uni, desde cu e organizacion a cuminsa opera, mas o menos 70 aña
pasa.
– E cifranan actual a duplica, compara cu e cantidad di refugiadonan cu tabata tin 20 aña pasa. Solamente
den e ultimo aña, 2.3 miyon di refugiado a bin acerca, cu ta equivalente na e poblacion di
paisnan manera Turkia y Tailanda hunto.
– Pa UNHCR, e cifra di 70,8 miyones ta wordo calcula mas abou cu e lo ta realmente, ya cu e ta inclui
parcialmente e crisis humanitario cu ta bibando na Venezuela, caminda mas di 4 miyon persona a bandona
Venezuela.
Esnan cu a bandona nan hogar, refugiadonan, esnan cu ta pidiendo un asilo…
Nan por wordo parti den tres grupo grandi:
Refugiadonan: Esnan cu mester a huy di nan pais pa motibo di conflictonan, guerra of persecusion, esaki ta alcansa un total di 25.9 miyon persona mundialmente
Esnan cu ta solicita pa asilo: Ta esnan cu ta na un otro pais, pafor di nan pais di origen y ta ricibiendo proteccion internacional, pero nan ta wardando un resolucion, esey ta un total 3,5 miyon persona mundialmente
Esnan cu mester a bandona nan hogar: Ta esnan cu ta den nan propio pais ainda pero bibando na lugarnan cu nan no tabata biba anteriormente, esaki ta e cantidad mas grandi cu ta 41.3 miyon mundialmente.
Esnan menor di edad ta esunnan cu ta mas afecta. E Venezolanonan ta esunnan cu actualmente mas ta pidiendo asilo.
– Aña pasa, un di cada dos refugiado tabata un mucha y total di muchanan cu tabata nan so sin mayor of
otro familiar, a yega te na un total di 111.000 muchanan cu tabata refugiado sin
cu un mayor tabata cu nan.
– Prácticamente 4 di cada 5 refugiado a permanece durante un tempo como personanan cu a bandona nan hogar
pero a keda den nan pais, prome cu nan a bandona nan pais.
– E proporcion di personanan cu mundialmente ta refugiado, solicita asilo of a bandona nan hogarnan y ta
bibando otro caminda den nan propio pais, a aumenta den 2018, a bira un di cada 108 persona, diez aña pasa e proporción tabata riba un di cada 160, esaki UNHCR a confirma esaki.


text:
Steve Jobs
Steven Paul "Steve" Jobs (24 di februari 1955 – 5 di oktober 2011) tabata un pelicula y guionista Mericano.
Riba dia 5 di oktober 2011 su asistente personal a haya e curpa morto di e actor den su cas. Segun autoridadnan despues di a haci un autopsia, e causa di morto tabata cancer pa medio di asfixia.
Famia y hubentud[editá | editá fuente]
Problema cu adiccion[editá | editá fuente]
Morto[editá | editá fuente]
Riba dia 5 di oktober 2011 a haya Jobs su curpa den su cas na Palo Alto, California.


text:
Fraccion di AVP a bolbe dirigi un serie di pregunta na Prome Minister Evelyne Wever Croes riba varios topico y na mes momento a dirigi otro cartanan pa solicita varios reunion publico cu ministernan relaciona cu temanan di vital importancia
Lider di fraccion di AVP, Marlon Sneek a mustra cu ta otro serie di carta cu fraccion di AVP ta dirigi na tanto Presidente di Parlamento como Gobierno, ya cu ta mesun gobierno aki a papia di un maneho transparente na inicio di su periodo pero simplemente nunca a cumpli cu e promesa aki.
“Nos fraccion a pidi Prome Minister pa copia di e carta cu Gobierno Hulandes a manda pa Gabinete Wever Croes relaciona cu medidanan adicional cu nan kier mira ehecuta segun protocol firma na luna di november di 2018, pero Premier a informa cu tal carta no ta existi.
Sinembargo siman pasa ata Minister di Enseñansa den su afan pa hustifica su decision di suspende tur pago di overtime na maestronan, ta bira confirma cu e carta aki ta existi y cu a cuminsa ehecuta esaki tambe.
Segun Minister Lampe, gobierno tin hopi presion di Hulanda pa reduci presupuestonan, reduci gastonan y ta algo cu tin cu wordo ehecuta ya cu su gobierno a sigura Hulanda cu esaki lo pasa.
Pues di un banda Prome Minister no kier duna Parlamento e carta aki pa mira pero di otro banda Minister Rudy Lampe ta confirma cu e carta aki ta existi y nos fraccion a dirigi un carta un biaha mas na tanto Prome Minister como Presidente di Parlamento, pa nos haya copia di e carta aki pa haya sa contenido di esaki y con serio e situacion ta.
Notabel di henter e proceso y desaroyo aki ta cu mientras cu Minister di Enseñansa ta reduciendo gasto den educacion di nos mucha y hobennan, ta Sali un publicacion di IMF cu ta bisa net lo contrario, señalando cu Gabinete Wever Croes a confirma na e institucion aki un vision totalmente diferente.
Den e rapport di IMF ta wordo mustra cu Gabinete Wever Croes a sigura IMF lo siguiente pa loke ta e sistema di educacion, esta cu “the administration efforts to develop a knowledge economy–such as higher education–could boost growth over the medium to long term” mientras cu e maneho di e gobierno ta net lo contrario, caminda ta buscando na reduce gasto riba lomba di enseñansa sin haci esfuerso na reduce gastonan riba biahamento pa loke y empleando mas y mas hende den servicio di gobierno.
Un biaha mas ta Sali na cla cu Gabinete Wever Croes ta sigui insisti na haci mofa di tur hende, hasta di institucionnan internacional manera IMF sigurando cu enseñansa ta importante pa progreso di e pais pero ta haciendo net lo contrario.
Nos kier un copia di e carta cu Hulanda a manda pa gobierno pa asina analisa e situacion cu tin na e momentonan aki,” lider di fraccion Marlon Sneek a declara.


text:
Peru
Perú (quechua: Piruw, aymara: Piruw), oficialmente República del Perú, ta un pais situa na e parti occidental di Sur Amerika. E tin frontera limita cu Ecuador parti noord y Colombia, parti oost cu Brazil, parti zuid-oost cu Bolivia, parti zuid cu Chile y parti west cu Oceano Pacifico.
Kontenido
EtimologíaEditá
E palabra "Perú" ta deriva di "Birú", e nomber di un gobernador local cu a biba cerca di Golfo de San Miguel na Panamá, durante e prome mita di siglo XVI.
HistoriaEditá
Prome cu e binida di e conkistadonan Spaño, Peru su capital tawata Cuzco. Entre e conkistamento den 1572 y e independencia den 1820, Peru tawata dirigi pa e Spañonan. Desde e tempo ey Peru tawata dirigi pa gobierno civil y gobierno militar. Tambe tawata cambia di gobierno dictactor y democratico.
Entre 1836 y 1839 Peru a forma un conferderacion cu Bolivia. Di 1864 pa 1866 Peru a ehecuta guera cu Spaña over e islanan-Guano (Isla Ballestas). Den principio, Spaña tawatin e isla ocupa caba, pero Peru no tawata di acuerdo cu esey. Den e guera aki, Peru a gana cu cooperacion di Ecuador, Bolivia y Chili.
Peru cu Bolvia a declara guera contra Chili entre 1879 pa 1883, asina yama Guera di Pacifico. Chili a cay, esta paden di e costa di Peru y a ocupa e desierto, unda tawatin di haya hopi salo precioso. Peru a perde e guera aki y mester a renuncia su dos provincia pa Chili.
Di 1980 pa 1992 e pueblo Peruano tawata encarga bou di accion violento di Movecion di Teror Maoista, Sendero Luminoso, cu e meta pa derota e ordonan existente. E arbitrariedad brutal cu tawata compaña pa cierto treinta mil persona morto y un estimado di 29,5 mil miyon den daño material. E manifestacion di Sendero Luminoso tawata den siglo 20, e mayor obstaculo pa e desaroyo di Peru, hasta e liderazgo den 1992, a wordo hinca den prizon.
PolíticaEditá
- 2016-2021: Presidente: Pedro Pablo Kuczynski.


text:
Aambei ta ader hincha of spatader rond di e ano y den dje. Bo ta ripara cu bo tin aambei door di perdemento di sanger despues di bay af, door di dolor, kimamento of grawatamento den e area rond di e ano.
E causa mas comun ta presmento (puhamento) pa motibo di ceramento di barica. Tambe door di embaraso y hayamento di yiu por surgi aambei.
Mayoria di biaha aambei ta inofensivo y no mester di ningun tratamento special. Generalmente despues di un par di dia e ta disparce.
CUIDO PROPIO: LOKE BO MES POR HACI
Evita ceramento di barica door di come cuminda cu por digeri facilmente (mira e capitulo "Ceramento di barica (Constipacion"). Evita presmento (puhamento) pa un rato largo. Bay w.c. asina cu bo sinti necesidad.
Ora e ta haci hopi dolor, bo por uza un unguente pa alivi'e. Bo por haya esaki na botica bou di diferente marca registra. Tambe bo por purba primi of pusha e aambei bek den e ano. Esaki ta hacie bira menos doloroso.
TUMA CONTACTO CU BO DOKTER DI CAS
-
Si bo haya aambei cu ta sangra pa prome biaha.
-
Si bo tin mas di 40 aña y bo haya aambei pa prome biaha.
-
Si bo tin dolor.
-
Si e aambei ta hopi grandi.
-
Si bo ta duda cu ta aambei e ta.


text:
ORANJESTAD - Diaranson ultimo Conseho di Minister di Gabinete Wever-Croes a haya un presentacion di e hoben Arubiano sr. Kevin de Cuba kende ta un experto riba e tereno di Economia Circular. Sr. De Cuba ta director di 'Americas Sustainable Development Foundation' y ta fundador di 'Circular Economies Platform for the Americas.'
Economia Circular ta dirigi riba e sistema economico na unda ta minimalisa desperdicio y haci uso mas conciente y eficiente di tur recurso. Un economia na unda di ora un producto wordo importa na nos Pais, nos por sa su contenido y por premira caba con pa haci uso maximo di dje, door di reusa pa evita cu e ta keda reduci na sushi y tambe recycla pa asina e material prima haya bida den un otro producto util den comercio y pa comunidad.
Un di e 6 sectornan prometedor pa por diversifica economia di Pais Aruba ta Economia Circular, pesey pa por concretisa e tipo di economia aki ta importante pa Conseho di Minister ta na altura di kiko ta e retonan y posibel solucion pa asina por agilisa e proceso pa haci economia circular posibel na nos Pais.
Banda di hecho cu Economia Circular ta trece cune oportunidad pa diversifica nos economia, e ta trece cune tambe un manera cu comercio por crece na un manera duradero y sostenibel. Nos no por keda sostene riba e economia linear cu ta importa producto, haci uso di dje y despues djies bente afor. Nos mester bay bira mas conciente como Pais di kiko ta locual nos ta importa na material y ta mas creativo con pa reusa y recycla pa asina nos por haci di Aruba un Pais duradero pa biba riba dje.


text:
E “ley nobo di Serlimar” ta causa hopi preocupacion bou dos grupo den nos comunidad. Ta importante pa nota cu no tin ningun fecha stipula ainda pa trata e ley aki.
23 di september 2019
Dia 23 di september ta e ultimo dia cu Parlamento por manda pregunta na gobierno pa loke ta e ley cu a wordo entrega na Parlamento. Den cuadro di esaki Parlamento lo reuni cu tur stakeholders e dos siman nos dilanti. Es decir noticia cu ta circula cu dia 23 lo trata e ley no ta berdad.
Existencia di Serlimar y Ecotech
Parlamento ta realisa cu e noticianan cu ta circula ta causa preocupacion bou di e trahadonan di Ecotech y Serlimar pa loke ta nan trabou. E ley aki si e wordo aproba of desaproba no tin ningun consecuencia pa e trabou di e trahadonan di Ecotech ni di Serlimar. Esey ta e realidad.
Presion politico
Parlamentario Tjon a duna di conoce cu e lo studia e ley aki. Manda su preguntanan aden y tuma e miho decision na bienestar di Aruba.


text:
Notisia
Saba Package ta regla kolaborashon dirigí entre Reino i Saba
27-06-2019 | 18:20
Awe diputado Zagers (Entidat Públiko Saba) i Sekretario di Estado Knops (Asuntunan Interno i Relashonnan den Reino) a firma e ...
500 Kas di hür sosial riba Boneiru
27-06-2019 | 18:17
Tres partido ta pone man huntu na benefisio di e bibienda públiko di Boneiru. Sekretario di Estado Raymond Knops di Asuntunan ...
Gabinete ta invertí na Hulanda Karibense
13-07-2018 | 16:39
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
Gabinete ta invertí den infrastruktura i kombatimentu di pobresa na Hulanda Karibense
13-07-2018 | 15:00
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
Mehorashon supstansial pa abitantenan di Boneiru, Sint Eustatius i Saba
29-06-2018 | 17:30
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta ...
Komisario di gobièrnu sentral huramentá
07-02-2018 | 19:57
Awe djarason, Sekretario di Estado Knops (Relashonnan den Reino) a huramentá Marcolino (Mike) Franco komo Komisario di Gobièrnu ...


text:
Sasaki – Dialuna marduga den careda di 1:30 informacion a drenta cu auto lo a ranca un palo di luz ariba Sasaki. Algo cu ta pasa cu frecuencia.
Mesora polis a sali pa e sitio. Na yegada a topa cu un Nissan March, cu lo a dal contra un palo di luz kibrando e parti ariba. E parti ariba a keda benta ariba caminda.
Polisnan a avisa Elmar pa kita e parti cu a keda benta abou.
Na e sitio aparentemente polis no a topa cu e chauffeur, pero despues di un rato parse cu e doño di e auto mes a presenta.
Takelwagen a presenta pa a bay cu e auto. No tawata tin hende herida.


text:
ORANJESTAD – E cancelacion ‘abrupto’ diamars anochi di e reunion cu a trata e ley di Serlimar, tabatin su motibo. E forma sinembargo cu el a sosode, a crea suficiente caminda pa speculacion. ‘Ta suspende e reunion te proximo aviso’, tabata e unico loke cu e presidente di Parlamento Ady Thijsen a bisa diamars anochi. Esaki a laga hasta parlamentarionan cu preguntanan grandi. Pero mas informacion despues, a resulta cu tabatin motibonan pa e cancelacion. Prome minister Evelyn Wever a confirma esaki pa e portal aki.
ORANJESTAD/ DEN HAAG – E tratamento di e conseho di e colegio di supervision financiero CAFT pa duna Aruba un aanwijzing basa riba e sociaal crisis plan, a keda oficialmente posponi te e proximo reunion di conseho di minister di Reino (RMR), esta dia 22 di November proximo. Asina prome minister Evelyn Wever a confirma pa noticiacla.com diamars anochi. Manera a keda raporta anteriormente, Wever a anuncia dialuna caba cu el a haci e peticion pa pospone e reunion, mirando cu un ‘menasa pa un aanwijzing’, den menos cu 3 siman no ta corecto y mester duna mas tempo. Esaki a keda concedi tambe awor.
ORANJESTAD – E reunion di Parlamento poni pa diaranson mainta (mayan) pa trata e decision di Gabinete Wever Croes pa no ratifica e cambio di LAFt, tambe a keda cancel ate proximo aviso. Un nota official cu ta den man di noticiacla.com ta confirma esey. E motibo pa cual a suspende e reunion ey tambe, despues cu a cancela esun di Serlimar diamars anochi, no ta conoci.
ORANJESTAD – Den un acto di sorpresa pa hopi, presidente di Parlamento algo despues di 7’or, a dicidi di suspende e reunion tratando e ley di Serlimar, te proximo aviso. Informacion cu noticiacla.com a haya como motibo, ta e horario cu lo a bira laat y cu e publico a cuminsa haci fastioso. Esaki por lo menos, segun e presidente di Parlamento Ady Thijsen. Pero, si esey lo tabata e caso mes, ta bisa cu lo por a suspende e reunion te mayan, of saca e publico pafo. Pues tin duda riba e motibonan duna pa cual e reunion realmente a keda posponi asina abrupto. Algun parlamentario a informa e portal aki cu nan mes a keda sorprendi. Tabata parlamentario Mike de Meza cu tabata e ultimo pa hiba palabra, y despues diripiente, e presidente, Ady Thijsen a informa cu ta schors e reunion ‘tot nader order’. No ta conoci ki dia e reunion ta continua. Mientrastanto ta keda e tension pa cu e continuidad di e companianan di MetaCorp y Serlimar su futuro. E reunion mes a cuminsa algo despues di 9’or y mei di mainta, y a conoce varios schorsing durante curso di dia. Mayoria di nan tabata ,-segun e presidente Thijsen-, pa motibo ‘tecnico’.
ORANJESTAD – E intencion ta pa 5 aña despues cu Parlamento pasa e ley di Serlimar, cu e compania ta suficientemente solido financieramente. Esey ta nifica e.o. cu gobierno por reduci e subsidio actual di 22 miyon, pa menos cu 10 miyon florin. Asina minister encarga cu Serlimar, Otmar Oduber a bisa e.o, diamars mainta ora cu e reunion aki a continua. E tabata posponi dos siman pasa pa motibo di vacacion di algun mandatario, entre nan e propio Otmar Oduber.
ORANJESTAD – Si gobierno di Aruba haya un aanwijzing, esey no ta nifica cu Hulanda ta hala prome minister di Aruba for di su stul, y ta cuminsa goberna. Asina prome minister Evelyn Wever a bisa den e programa Noticiacla LIVE. Segun Wever, pa esey sosode, e situacion mester ta hopi mas pio cu e ta awor. “Esey no ta bay pasa na Aruba” Wever a sigura e portal aki. “E no a pasa tempo di gobierno anterior ora cu tabatin hopi mas motibo” Wever a sigui bisa, argumentando cu si e tempo ey no a hacie, e lo no sosode awor. Ademas, Hulanda no por haci esey segun constitucion.


text:
Tin ocho tipo di tratamento cu ta wordo cubri bou di AZV Plus. Akinan nos ta duna un splicacion pa cada un di nan.
Logopedia
Ora un medico ta haya tratamento di un logopedista deseabel e asegurado tin derecho riba 12 sesion adicional riba loke ta wordo cubri door di AZV basico. Den casonan particular Organo Ehecutivo AZV por, a base di peticion di un medico, extende e cantidad di sesion. Esaki ta bay cu 12 sesion maximo cada biaha, cual tin cu wordo aproba door di AZV adelanta.
Fisioterapia
Den caso cu bo a haya caba e cantidad maximo di sesion di fisioterapia bou di AZV pa 1 cierto indicacion den 1 aña, bo por haya 12 extra sesion cu ta cay bou di AZV Plus.
Chiropractica
Den caso cu bo dokter di cas of specialista ta haya necesario, 12 sesion di chiropractica ta wordo cubri cu aprobacion di Organo Ehecutivo AZV. Organo Ehecutivo AZV por extende e cantidad di sesion. Esaki ta bay cu 12 sesion maximo cada biaha.
Bril
Tin un compensacion maximo di afl. 350,- pa montura y glasnan di bril pa maximo 1 biaha pa cada 2 aña. Pa asina yama glasnan "high index" y contactlenzen tin mesun compensacion si nan a wordo prescribi y bo tin un dioptria di 6 of mas halto.
Si den e periodo di 2 aña bo refraccion ta cambia, e ta posibel pa haya e recompensacion den e periodo ey. Naturalmente mester di un prescripcion di bo dokter di wowo of opticien cu e refraccion a cambia.
Psicologia
Den caso cu bo dokter di cas of specialista ta haya necesario, 12 sesion di cuido psicologico ta wordo cubri. AZV por, a base di peticion di un dokter, extende e cantidad di sesion. Esaki ta bay cu 12 sesion maximo cada biaha.
Dentista
Pa limpieza di djente ta existi un compensacion di afl.58,50 pa maximo 2 biaha pa aña. Pa un protesis di frame y tratamento ortodontico pa clase II-1 (deep bite), clase II-2 (open bite) y clase III, unda ta sosode problema di come of papia tin e siguiente compensacion ora AZV a duna un aprobacion a base di peticion di un dentista:
Pa e protesis di frame (vitalium)
-
1 elemento afl. 153,-
-
2 elemento afl. 180,-
-
3 elemento afl. 207,-
-
4 elemento afl. 234,-
-
5 elemento afl. 261,-
-
6 elemento afl. 288,-
-
7 elemento afl. 315,-
-
8 elemento afl. 342,-
-
9 elemento afl. 369,-
Pa tratamento ortodontico afl. 4050,-
AZV Plus durante dienstreis
Si bo ta bira malo durante un dienstreis of bo ta haya un accidente di trabou. Tur e gastonan medico ta wordo cubri door di AZV Plus. E ora ey bo tin derecho riba 100% di restitucion.
AZV Plus ora di bay cu vacacion den exterior
Si bo ta bay exterior pa vacacion no lubida di cumpra un seguro di biahe. AZV Plus ta cubri solamente e gastonan cu no ta wordo cubri door di bo seguro di biahe. Y banda di esey mester ta trata di un tipo di cuido medico urgente cu no por wordo pospone te regreso na Aruba. Dus, semper cumpra un seguro di biahe ora di bay cu vacacion.
Empleado publico pensionado
Pa empleado publico pensionado ta conta cu nan tin cu avisa AZV ora nan ta bay exterior. Esaki por via un carta, pero ta mas facil via e formulario riba e website aki. Un empleado publico pensionado por keda den exterior te cu 1 aña largo. Gastonan medico cu ta wordo haci den e periode aki ta wordo cubri pa 90%.


text:
Showing 1–12 of 24 results
Bos di buriku
Fls 4.24
Philip A. Rademaker
Philip Rademaker (1944) su promé tomo di poesia Bos di buriku a resultá un éksito. E eskritor ta konosí tambe komo aktor, deklamadó i pintor.
‘Mi ta kere den forsa di palabra. P’esei mes mi ke limitá nan uzo. Ingrediente stèrki ta uza tikitiki p’e kuminda no sali manera e famoso sòpi di Tia Meri. Pero hende ku mi ta apresiá i tin rèspèt pa nan opinion riba tereno literario a konvensé mi ku mi tin ku publiká. Ma … mi mente blo sunú bo dilanti? Ta pasobra ku su yamamentu den Kantika pa bientu Pierre Lauffer a pui mi konsenshi, m’a habri e yalusí akí pa bo lur paden.’
Caimin su sekreto$ 8,74 O.B Excl.
Fls 15.91
Diana Lebacs
E sustu ku tabata kima den su pechu tabata mes kayente ku e solo ku Caimin tabata para kushi den dje na port’i skol di De Tamarijn. E tabata soda pipita pa pipita. E tabata warda riba e deskonosí…
Caimin tin hamber! Mare su wela tabatin sèn pa kushiná kuminda kayente tur dia…
Nunka e no a kere ku lo el a sinti asina tantu falta di su mayornan. Nan a bai Hulanda pa buska un bida, pero nan no tabatin fin di manda pasashi p’e ku su ruman hòmber. Kon Caimin por yega na plaka?
E ora ei Caimin ta dal den Wòti. Wòti si sa kon.
E ta ofresé Caimin un djòp. Un djòp yen di aventura.
I masha peligroso tambe.
Of ta komprondé Caimin a komprondé Wòti robes?
E biahenan di Miguel Vicente Pata Kayente$ 7,28 O.B Excl.
Fls 13.25
Miguel Vicente ta un chabalitu limpiadó di sapatu ku ta traha den kaya di Caracas, soñando ku biahe largu i aventura maravioso. Pero e ta duda ku un dia su soñonan por bira realidat, te na momentu ku su ruman mayó bin busk’é bai kuné den su trùk di transporte. Asina e ta bin konosé region lehano di su pais; e ta nabegá riba riu grandi laman furioso i su deseonan di mas íntimo ta keda kumplí.
E kas patras
Fls 8.48
Anne Frank
Diario den forma di karta
12 di yüni 1942 – 1 ougùstùs 1944
Kompilá pa Otto Frank i Mirjam Pressler
Mi ta spera di por konfia bo tur kos, di un forma ku nunka promé mi no a yega di konfia ningun otro hende i mi ta spera ku lo bo ta un gran sosten pa mi.
Hulanda mi ta bai
Fls 10.59
Eligio Melfor
Eligio Melfor (1940), seudónimo pa Julio Constantino Hermanus, ta eskritor di komedia popular. E ta konosí tambe komo aktor kómiko den su obranan i den diferente pelíkula. For di hóben el a skirbi i presentá vários komedia i fábula. Algun ta: Emansipashon di hende muhé, Beberin den polítika, Wan tres porta, Mi ta skohe bo nèshi, Bestia den polítika i Hulanda mi ta bai. E último akí a bati tur rekòr! Mas ku 150 presentashon na 2003/2004 di Hulanda mi ta bai a atraé míles di hende na Kòrsou, Aruba i Hulanda.
Katibu di Shon
Fls 4.24
Carel de Haseth
Carel de Haseth (1950) a publiká algun tomo di poesia manera Bida na koló i Poesia Venená. Pa su novela kòrtiku Katibu di shon el a risibí premio Cola Debrot 1989.
‘Awe tardi fiskal a bolbe interogá mi. Pober hòmber. Promé biaha ku nan a interogá mi, el a kere ku lo mi nenga su akusashonnan. El a kuminsá ku menasá di laga habraká mi si mi nenga di papia. El a bisa mi ku e lo duna òrdu pa laga rèk mi kurpa ku katròl i pone klèm na mi dedenan di man i di pia. M’a hari i m’a splik’é ku e no tin nodi di tuma tantu molèster. Ku mi no tin bèrgwensa di loke m’a hasi i ku si un dia mi bolbe haña chèns, lo mi hasi meskos atrobe.’
Kuenta pa kaminda
Fls 10.59
Pierre Lauffer
Pierre Antoine Lauffer (1920-1981) ta un outor prominente di Kòrsou. Su poemanan i kuentanan kòrtiku ta un aporte balioso na herensia literario di papiamentu. No ta pòrnada e premio prinsipal pa papiamentu yama Premio Bienal Pierre Lauffer, Chapi di plata. E kolekshon Kuenta pa Kaminda ta skirbí ku mashá grasia i humor. Na mes momentu e ta deskribí profundidat di bida di Kòrsou den su tempu.
Literair lezen 2 Poëzie$ 20,53 O.B Excl.
Fls 37.36
Het lezen, analyseren, interpreteren en evalueren van poëzie
Wim Rutgers, Ria Severing-Halman, Ronnie Severing
Het boek Perspectief is bedoeld voor de hoogste klassen van het voortgezet en het hoger beroepsonderwijs. Wie de inhoud nauwkeurig bestudeert en de opdrachten consciëntieus uitvoert, zal zich een competente lezer mogen noemen, die het zich heeft eigen gemaakt om zelfstandig literaire werken te kunnen begrijpen, te beoordelen en te evalueren.
Het boek Perspectief, literair lezen 2, poëzie, het lezen, analyseren, interpreteren en evalueren van poëzie is het tweede deel van de tweedelige methode voor literaire tekstanalyse. Behandelt het eerste deel de verhaalkust, het tweede deel stelt de dichtkunst, poëzie, centraal. Het deel poëzie heeft achttien hoofdstukken met gedichten uit de canon van de Nederlandstalige literatuur van Nederland, Suriname en de Nederlands – Caribisch eilanden. Het boek bestaat uit twee delen. Het eerste deel van het boek bevat oudere poëzie van de middeleeuwen tot de neoromantiek. In het tweede deel staat moderne poëzie centraal. Elke paragraaf begint met een kort stukje theorie, telkens gevolgd door een poëzietekst. Daarna zijn er taken die vragen bevatten, die weer opgedeeld zijn in de rubrieken beschrijving, verdieping en eindoordeel. De aanpak is gebaseerd op moderne literatuurbenaderingen en gaat uit van een literair communicatieschema.
Mi negrita, mi ruman
Fls 7.43
Cola Debrot (1902-1981) ta un di nos eskritornan mas famoso. El a skibi na diferente idioma i a laga un obra ekstensivo atras. No solamente e tabata hurista i dòkter, sino tambe el a okupá diferente funshon importante manera minister i gobernador di Antia.
‘El a habri porta, dal un stap i un stap mas den su kamber, ma el a keda tene e kònòpi su tras i no a sera e porta. Den skuridat el a tende kon ketu e tabata drumi, ku rosea tené aden. Un kambio inesperá a tuma lugá den su sintimentu pa Maria. El a tende kon silensio tabata susurá, el a tende su mes sanger …’
Mosaiko 1$ 43,79 O.B Excl.
Fls 79.70
E buki ta konsistí di ocho kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 2$ 43,79 O.B Excl.
Fls 79.70
E buki ta konsistí di seis kapítulo kada un ku un diferente tema. Na kuminsamentu di kada kapítulo por nota kiko lo skucha, papia, lesa i skibi i siña relashoná ku tal tema. Kada kapítulo tin kuater parti. E di kuater parti semper ta diferente i ta pa alumnonan ku ke sigui traha riba nan mes. Pa un bon pronunsiashon a graba tur teksto den Mosaiko riba kasèt òf CD pa por skucha nan.
Mosaiko 3 HAVO/VWO$ 46,54 O.B Excl.
Fls 84.70
E buki ta konsistí di kuater kapítulo kada un ku un tema diferente. Na kuminsamentu di kada kapítulo por nota kiko lo skucha i wak, papia, lesa i skibi i siña relashoná ku tal tema. Tur kapítulo tin sinku parti. E di sinku parti ta trata di fikshon, esta tekstonan literario. E buki ta sera ku un lista di palabra temátiko i un lista alfabétiko. Pa stimulá un bon pronunsiashon a graba tur teksto den Mosaiko riba un cd. Tambe tin un dvd ku ta kontené imágennan ku ta pertenesé na ehersisionan pa skucha i wak.


text:
WILLEMSTAD—E ekipo di Damen a logra e titulo máksimo den e torneo di futbòl “Asiento Invitational Cup 2018”, ku a finalisá durante di e fin di siman tras di lomba. Tabata torneo ku a konta ku partisipashon di 6 ekipo repartí den 2 pul di 3 ekipo kada unu.
Esakinan a enfrentá otro, hungando riba 4 fecha den 2 fin di siman. Riba e fecha final tabatin primeramente e wega pa di 3 i 4 puesto, unda Aqualectra ta derotá C-Post, pa seguidamente Damen gana di Refineria Isla i logra e titulo máksimo. E ekipo mas disipliná di torneo a resultá e ekipo di Aqualectra.
Asiento ku a organisá e torneo, por mira atras riba un eksitoso torneo, unda tabatin tremendo ambiente i ta gradisí ekiponan partisipante pa nan koperashon i komportashon.


text:
Polis a detene chauffeur bou influencia
Diaranson anochi careda di 9:20 polis ta haya informacion di otro mobislistanan riba caya cu ta siguiendo un auto cu parce e chauffeur ta...
Chauffeur a dal su auto den porta di supermarket
Diadomingo merdia chauffeur no a midi e distancia di e auto y e edificio di na Xin Da Chang Supermarket na Seroe Blanco a...
Pelea na veld di cricket durante parada
Durante e parada di fakkel a surgi un bringamento riba e veld di cricket na Vondelaan. Polisnan a drenta accion rapidamente y a logra...
Polis a topa cu homber cansa benta banda di caminda
Den e caya di Mon Plasir School diadomingo marduga patruya a topa cu un homber benta banda di caminda drumi. A lanta e homber...
Durante control a gara hoben cu droga dilanti Colegio
Polisnan riba pia durante e parada di fakkel a listra varios persona dilanti di Colegio na Vondellaan a listra un cabayero a resulta cu...
Chauffeur a perde control bolter na Pos Chikito
Diadomingo marduga riba e caminda principal na Pos Chikito pabou di e rotonde a sucede un accidente di auto basta fuerte. Aki un kia...
Polis a detene dos homber cu a lanta contra nan
Diahuebs anochi na Weg Seroe Preto San Nicolas patruya di San Nicolas a para un motociclista pa core sin documento. Pero e motociclista a...
A detene persona cu droga y auto sin documentacion
Diabierna marduga flex team riba caya patruyando a para dos toyota corolla riba Driemasterstraat. Durante e control e oficialnan a haya un homber cu...
Basta boter di glas a cay for di truck riba caminda
Riba L.G Smith Blvd altura di e coral piramide te cu pabou di surfside un truck di ecotech transportando sushi a hay'e envolvi cu...
Auto a dal riba otro na crusada pabou di veld RCA
Diahuebs atardi na e crusada di Koningstraat y Hubadastraat un auto a bay pa lora na su man robes a tuma esaki mucho aden...


text:
WILLEMSTAD.- EXTRA a haña yamada ayera di vários mayor di International School hopi prekupá dikon ta dañando nòmber di e skol ku nan yu ta bishitando. Esaki relashoná ku un kaso di dos hobensitu ku a keda di skòrs.
E mayornan aki a bisa EXTRA ku nan ku tin yu na e skol ei ta na altura ku e suspenshon di e dos hobensitunan ei no tin nada di haber ku droga.
Den EXTRA su edishon di siman pasá djasabra tambe EXTRA a skibi un artíkulo kaminda nos a papia ku gerensia di e skol i ku a bisa ku e kaso di e hóbennan no tin nada di haber ku droga.
Sinembargo ayera riba Facebook tabata skeiru ku e kaso di e dos hóbennan pero den forma robes. I esaki ta di lamentá pasobra ta trata di dos menor di edat ku pa nan suèltu òf malasuèltu ta bin di mayornan polítiko.
A subi riba Facebook ku un di e hóbennan aki lo ta bende droga na skol i den e kaso aki XTC i ku e ta haña esaki di su tata i ku hopi hende sa pero ku nan tin miedu di papia esaki.
EXTRA a bolbe chèk atrobe ku e skol i nos a komprondé ku e kaso no tin nada di haber ku droga i si tin hende tin prueba ku ta droga presentá esaki nan na e skol.
E mayornan ku EXTRA a papia kuné i ku tabata basta rabiá ta kere ku e skol tin di saka un informe pa kaba ku e bai ben i gañamentu aki. Nan ta bisa ku nan tambe tin yu i komo mama i tata bo ta wòrdu di hùrt pero e mucha ta wòrdu pió di hùrt ainda.
Nos muchanan ta nos futuro i si nan a hasi un fout mester duna nan straf pero no duna nan un kastigu di e forma aki, dañando nan nòmber, pa ki meta e mayornan no sa.
I nan ta lamentá tambe ku ta netamente hendenan ku mester sa mihó ta ventilá e informashonnan mentiroso aki riba e ret sosial di Facebook. I nan ke kòrda tur hende ku Facebook a kambia su reglanan i ta bon pa tuma nota di nan.
Bron: Extra


text:
ORANJESTAD (AAN)- Gobierno di Thailand recientemente a organiza un grammy award pa reconoce e organizacionnan cu a yuda engrandece e nomber di e pais mes y otronan atravez di e deporte.
Y e ganador c ua bay cu e honor maximo ta e organisacion di World Muay Thai Federacion caminda su propio presidente di W.M.F.
Sr. Akachai Chantosa a ricibi e premio. Pa Devon Hodge esaki ta un noticia impactante ya cu tambe ta parti di dje y ta forma parti di e curpa di refree nan di e organizacion aki mi.
E ta felicita tur esunnan cu a traha duro y Aruba su representante Roony Boye pa e gran trabou cu e ta hasiendo pa Aruba y cu dia 31 Augustus bira algo exitoso.
E ta spera cu henter e pueblo di Aruba bay apoya e atletanan hunto cu e otro 15 pais cu lo ta na Aruba pa clasifica pa asina bai Panamericano y mundial na Thailand 2020.


text:
Hackernan a logra haya control brevemente di e cuenta di CEO di Twitter, Jack Dorsey, diabierna ultimo, y a post tweet racista y vulgar na su 4.2 miyon di siguido.
Algun di e tweets tabata visibel pa 30 minuut prome cu Twitter a elimina nan. E mensahenan tabata inclui ‘Hitler ta inocente’, y uzando vulgaridad, a pidi e ‘skelet sin cabey’ – aparentemente referiendo na Dorsey – pa kita suspension di cierto cuentanan.
Twitter a bisa cu ta investigando.
E compania basa na San Francisco a suspende cuentanan cu e hacker of hackernan a retweet mientras nan tabatin control di cuenta di Dorsey. Tambe a suspende e cuenta cu tabata parce di ta responsabel pa e hack.
Basa riba algun tweet manda for di cuenta di Dorsey, un grupo yama Chuckle Squad tabata probablemente responsabel. Ademas di busca pa elimina suspension di algun cuenta, e grupo no a bisa e motibo pakico a hack cuenta di Dorsey. Twitter a nenga di comenta ora a puntra si Dorsey a uza login di dos factor pa su cuenta.
E incidente ta yega mientras Twitter y Dorsey a priminti di mehora e ‘salud’ y civilidad di dialogo riba e servicio di red social, eliminando lenguahe di odio y abuso. Critica pa largo pa permiti mal comportacion, Twitter ta purbando di controla e mayor ofensanan, prohibiendo cuentanan cu ta viola su terminonan y haciendo otronan menos visibel.
Mientras Twitter ta logrando algun progreso, a ricibi critica tanto di esunnan cu ta bisa cu no ta haciendo suficiente como di otronan bisando cu ta bayendo mucho leu den limita discurso. Conservadornan tambe ta keha di prehuicio. Aña pasa, e compania a prohibi permanentemente e teorista di conspiracion derechista, Alex Jones y su show Infowars, citando comportacion abusivo.
Esaki no ta e prome biaha cu a hack Dorsey. Na 2016, su cuenta a ser tuma over pa e groupo di hacker OurMine, cual tambe a hack otro lidernan di perfil halto di rednan social, incluyendo e cuenta di Facebook di CEO Mark Zuckerberg.


text:
Jaydon Dania di Baas Sports Curacao, a gana su pelea di boxeo diasabra anochi na Aruba door di Abandon den di tres buelta.
E coach di e Arubiano Xaviee Briesen a para e pelea pa e preveni cu su boxeador sigui haya mas golpi.
E presencia y sosten di e ekipo hubenil di Corsou a crea e esfera cu Jaydon tabata tin mester.
Nan a compaña Jaydon y su coachnan, entre otro Edwin Baas y second coach Erwin Kleiboer, tambe cu un bandera di Corsou hopi grandi, cu nan a subi cun’e den e ring despues di e resultado.
E team hubenil di futbol di Corsou a gana caba Colombia y Boneiro y awe diadomingo lo hunga e final contra Aruba.


text:
Awe riba dia, tur sa ku den nos sírkulo ta par ku ta forma riba internet, bo, bo ta buskando riba tur e posibilidat pa sa di forma gratis i por ta asina no kibra e banko na e pago di un descripcion mesa. E mihó soluciona pa yega tin ku bai kla intermediate sitionan manera ku nos por susto ku no ta masters òf tin mas sitionan grandi, ma aki ta liber i fásil ta uza, perfekto pa solteronan ku ta buskando un sitio di its na serio. Nos het lo destin’kuater riba internet, sin duda, haña e Gusta òf amigunan. Bo por mantené nan propio blog, añadí bo mes foto pa krea bo mes álbumes di foto i di video. Tin Un efekto di kunuku si bo kier sa di un efekto spesial, un reunion, un anochi, un speed rating, un manera pa pafó. Tres dosente entre generashonnan di shete aña, el a gana un desordená por a desaroyo di promotie di Steve, un condón e desventaha di koló si bo tin un IT. Pa e muchanan di e Use Damanan i señornan, nos bida seal ta na peliger! Segun un investigadó botániko, un par di aña, lo no ta gusta. I un splikashon pa e por dal! Den, tin biaha bisa:»Nenga yuda Nos prehuisio riba e amor, no por denunsiá di lugá na e deseo i e soria di e reunion. E finalista Copia Aden* revista i nos anunsiá ta sali di e buki.»Mi otro mitar»bo por Hasi e yudansa It di supervivencia di e promé kita un: artíkulonan tabatin apsolutamente kontaminá pa ta kouteloso, spesialmente ora ku nan ta e promé cita.
Pa e, asistí na e Promé merkansia: ki dia por papia di parto? Bo ta sinti su relashon ta grave, i no ta deseá, den un kaso, perde.
Sinembargo, tin un chikitu detaye ku a molestiámi
Por fabor lesa yuda na Resien manera un par, mi ta spera wak e relashon registrá i sigurá. den e tempu ei ta? Pa logra esaki ta un bon idea pa e asegurado ta e kosnan ku nos. Manera ta loke nan tabata, tin biaha remente, i ku e por a asistí na E marka bon konosí den henter mundu ta un referensia pa tur esnan ku ta buska ta un relashon di un anochi, un antia i seksual, òf pa kumpli ku un fantasie terriblemente parto. Nawadu yudansa arte di mucha,»koko l», ku no sa ku nan kier i costa na SMS? Sinti manera un muhé hechu ku prueba i ku por guia di bo den bida? Lío yuda di AMOR en antias sin manisé por ku e soño di e relacion di largu stipulá? Tin, den un kaso, e haf na e resultadonan di un enkuesta.


text:
Parlamentario Setty Christiaans-Yargagaray di e Fraccion di MEP recientemente tabatin un intercambio hopi interesante cu un ciudadano riba e tema di impuesto indirecto. Aruba tin un sistema di impuesto indirecto cu ta BBO-BAZV y BAVP cu hunto ta acumula na 6%. Aunke cu instancianan internacional ta consehando Gobierno di Aruba pa his’e, te ainda e decision ey no a cay den seno di Conseho di Minister.
Otro paisnan tambe tin nan propio sistema di impuesto:
– Hulanda tin un sistema di Impuesto cu yama BTW di 21%. (Belasting Toegevoegde Waarde of VAT, Value Added Tax)
– Colombia tin IVA di 19% cu tambe ta un sistema di ‘value added tax’.
– Venezuela tin IVA di 12%.
– Panama tin Sales Tax di 7%.
– Corsou tin un OB, Omzetbelasting of Turnover Tax cu ta varia. E por ta 9% riba cierto producto y servicio y e por ta 7% riba parti hotelero y Seguro y riba otro tipo di cosnan e ta 6%.
– Santo Domingo tin un Sales Tax di 18%.
– Merca: Pais cu nos ta gusta biaha pa diferente motibo y tin ora pa compras;
Florida tin un Sales Tax di 6 pa 6.5% ta depende pasobra tin biaha nan ta añadi cierto componente riba dj’e.
New York tin Sales Tax cu un base di 7% (4+3) pero nan ta pone cierto cosnan di transport riba dje y e ta yega na un total di 8.875%
Cu e informacion aki Parlamentario Christiaans-Yargagaray ta referi na comentarionan cu el a ricibi splicando cu e pueblo residencia na Aruba pero di origen strahero, mayoria parti tin un sistema di belasting indirecto na nan pais por lo general mas halto cu Aruba. Pues na nan pais di origen nan lo paga mas cu BBO. Di otro banda, nos como Arubiano, ora nos biaha pa un di paisnan menciona anteriormente, tambe ta paga mas y ta contrbui na economia di e pais cu nos ta bishita.
E Parlamentario ta ilustra esaki pasobra cu apesar cu nos ta papia di BBO, nos no ta para keto y realisa kico e % aki ta compara cu diferente otro paisnan. Tur pais na mundo, tin un tipo di componente di impuesto indirecto sea ta riba balor agrega, riba omzet, etc. Tur pais ta scoge un tipo di impuesto basa na un forma indirecto. Mundo henter a shift caba na un tipo di impuesto basa riba salario of entrada so (directo), pa entrada basa riba consumo (indirecto) pa haci’e mas balansa pa e pueblo. IMF a menciona esaki tambe pa hopi tempo.
Loke cu un consumidor por cumpra porta ta mas hopi pasobra e tin un entrada mas grandi. Pero esnan cu tin menos entrada ta cumpra menos. E shift riba consumo ta haci’e un forma mas social y mas balansa.
Parlamentario Christiaans-Yarzagaray ta splica cu pa haya sa dicon un pais tin impuesto mas halto cu e otro, lo mester haci un investicion masha extenso pa mira kico e tipo di impuesto di cada pais ta cubri. P’e motibo aki, e Parlamentario a para keto y ta pidi pueblo pa para keto na esaki. Berdad ta cu cada pais tin nan mesun tipo di impuesto indirecto y ta varia di 21% pa 6%. Ora cu un ciudadano biaha, e ta paga e impuesto di e pais unda e ta biaha.
Logicamente, e Parlamentario ta bisa, esaki ta dificil pasobra ta mishi den cartera di e ciudadano. Pero esaki ta e caso na cua pais cu nos bay nos ta paga impuesto di e pais ey. Ta yega un momento cu como pais, nos lo desea y ta wordo recomenda pa tur tipo di impuesto manera Loonbelasting, Winstbelasting ta mas abou of hasta elimina mes pero a cambio ta paga mas indirecto pasobra asina den un forma, esnan cu por paga mas, ta paga mas. Y esnan cu no por paga mas, tin e espacio pa paga menos.
“Mi ta kere cu como pais, esaki ta e direccion cu a wordo conseha na Aruba for di basta tempo caba. Mi a participa na diferente ocacion na Article 4 Mission di IMF y na diferente ocacion, IMF ta bin cu e mesun tipo di recomendacion, esta pa bay den un forma indirecto cu sistemanan di impuesto pasoba esaki ta e forma con mundialmente e ta wordo haci y cu ta mas balansa y social”, Parlamentario Setty Christiaans-Yargagaray a duna di conoce.


text:
“Nos hobennan ta traha di diamante y oro, pero nan no a haya chens pa briya ainda. Tur di nan ta aki cu potencial inmenso cu nan no a explota ainda, pasobra nan ta traha pa ta fenomenal y no simplemente ‘bon’.”
Manera ta conoci rond mundo henter, hoben studiantenan tin dificultadnan pa scoge cua estudio nan lo kier tuma. Apart di tin presion pa scoge algo cu nan lo kier eherce pa resto di nan bida, hopi studiante sa tin presion pa scoge careranan mas tradicional manera abogacia, medico of economista. Esaki entre otro ta bin pa e preocupacion di tanto e studiante mes como famia, pa scoge algo cu lo por ofrece miho oportunidadnan economico, pues un carera cu ta lucrativo.
Inspiracion personal
Pero esaki no semper ta e caminda cu ta miho pa e studiante. Asina Jalken Antonia ta conta Bon Dia. Sr. Antonia kende den su carera como studiante a scoge pa studia economia di empresa y accounting, ta mira atras cu sentimentonan mixto. Despues di basta tempo di traha den e mundo empresarial, e ta mira cu aunke e mundo ey ta special, su curason no tabata den esey completamente. Sr. Antonia a traha pa 5 aña pa un compania grandi di accounting.
Actualmente su persona tin tempo afo di e mundo ey y ta trahando cu hobennan cu mescos cu ne no tabata sigur kico nan lo kier bira, menos si nan ta haciendo e escogencia corecto na momento di dicidi kico pa studia. E pregunta central cu e mes a puntra su mes 20 aña pasa, esta ‘ken mi ta y dicon mi ta haci loke mi ta haci?’, e ta urgi pa hobennan puntra nan mes.
Sr. Antonia a nace na Aruba y e tin un programa pa yuda hobennan di 16 aña te 33 aña na Hulanda, cual e lo kier expande pa otro paisnan pero muy en special na Aruba. “Mi a yuda studiantenan Hulandes, Marocano, Antiano na Hulanda, awo mi kier haci algo pa mi propio hendenan aki mes.”
Motivacion y oportunidad pa hoben
Cu su compania y fundacion Ja Ik BV, pa e ultimo 3 añanan sr. Antonia ta yudando studiantenan na Hulanda por medio di coach nan pa motiva nan mes y ‘realisa cu nan ta personanan cu talentonan inmenso cu simplemente ta wardando pa nan explota nan’.
Esaki sr. Antonia ta haci por medio di coach hobennan cu nan careranan, pa asina nan ser conoci miho cu nan cualidadnan positivo cual nan no a haya chens pa luci te ainda. Ademas di esaki e ta purba motiva hobennan pa realisa cu ‘nan ta traha perfectamente y nan tin tur e hermentnan cu nan tin mester den nan caba’.
Ademas ta hiba hobennan riba tournan di inspiracion unda nan ta haya chens di explora con un cierto carera lo ta di banda di e persona cu tin experiencia den e carera aki caba. Por ehempel, studiantenan cu ta studia management ta haya chens di bishita un banco of otro compania unda nan ta haya chens pa ta den contacto cu profesionalnan.
”Hopi biaha nos ta mira cu un manager ta duna feedback y e studiantenan cu nan a haya tin hopi potencial nan ta pidi pa haci un stage na nan compania, of ta simplemente keda den contacto pa sa con ta bayendo cu e ne.”
Sr. Antonia por mira cu su metodonan y su ekipo ta trece resultado pa hobennan, mirando cu actualmente nan ta guiando casi 800 hobennan na Amsterdam, Den Haag y Rotterdam.
‘Nos Rubiano ta fenomenal’
P’esey e kier trece e programa aki na Aruba pa asina yuda hobennan di Aruba cu segun cifranan tambe ta experiencia dificultad cu scoge e estudio corecto, manera por mira di e cantidad di studiante cu ta cambia di estudio na Hulanda.
”Rubianonan pero tambe por ehempel un Colombiano cu a crece aki tin talentonan inmenso. Nos ta hendenan asombroso, casi tur di nos tin conocemento di 4 lenguahe. Esey bo no ta tende casi na mundo. Pero mi ta kere nos potencial ainda no a haya chens pa briya. Si bo mira rond mundo hende no conoce nos hopi, pero nos ta digno pa haya reconocemento cu e talento cu tin scondi den nos.”
Sr. Antonia cu su filosofia di ‘bo curpa ta e compania di bo ser’, ta spera cu pronto hobennan haya un bon caminda tanto den mundo academico como mercado laboral.


text:
Nos a cera aña cu un disputa entre sindicato STA y tambe gerencia di Elmar. Sa cu tabata tin hasta algo cla pa firma. Mediador di Gobierno, Anselmo Pontilius a splica cu despues cu a wordo acerca tanto pa sindicato STA como gerencia di Elmar, despues cu STA a gana e referendum na Elmar, Mediador di gobierno no solamente a trece e partidonan hunto, pero cu a traha un documento den cual a redacta con e partidonan tin cu traha cu otro, considerando cu tin un contracto colectivo vigente na Elmar pa mayoria di e trahadonan, den cual cu e contracto colectivo, gerencia ta bisa cu nan no lo bay negosha un nobo, pasobra nan a negosha un contracto colectivo. E sindicato STA a señala cu tin e discusion riba reconocemento riba nan representantenan, nan shopstewardnan.
No ta supera e parti ey, ya cu e dunado di trabao, no por bisa cu no ta reconoce nan, sino tabata tin un discusion di e cantidad di oranan liber cu pago, entre otro cu nan lo haya pa cumpli como delegadonan. A prepara un documento y den e prome dos simannan di December, mediador di Gobierno a sinta bek cu e partidonan. No por a haya otro pa motibo cu di parti di gerencia, nan ta pidi e sindicato STA, den e caso aki, cu a drenta awor aki, representa mayoria di e trahadonan, pa nan firma e documento cu ta cubri e parti di reorganisacion. Eyriba nan tin duda, diferencia di opinion di parti di sindicato STA. Gerencia a suministra tur e documentonan aki na sindicato, den cual a pidi sindicato, si tin puntonan cu nan no ta di acuerdo, pa señala esaki.
2018 a habri sin solucion entre STA y Elmar
Posted by 24ora on Saturday, January 6, 2018
Den un intento adicional, a promove un reunion entre e abogadonan di e compania, gerencia y tambe abogado di e sindicato y dirigentenan di sindicato STA, cu lo a tuma luga dia 11 di December. E reunion eynan tampoco e partidonan a sali for di e situacion aki. Otro siman, a keda di yama e partidonan bek na mesa, pa mira si nan por supera e diferencianan di opinion cu tin riba loke ta e documento cu tin riba mesa, particularmente e parti den cual e sindicato ta bisa cu tin puntonan di preocupacion pa nan den e documento, e documento di reorganisacion di empresa Elmar.


text:
HUBENTUT
Nos vishon ta pa kuida nos hóbennan paden i salba esnan ku ta pafó, pasa dushi tempu ku otro i sigui krese huntu den Kristu. Ku tur esaki dunando un bon ehèmpel pa laga otronan mira ken tin den nos: Kristu Hesus!
Bo ta mas ku bon bini meimei di nos!
Transpòrt? Tuma kontakto ku Tio Sedney na +599 9 511 0842
See you there!
Na kamp nos ta pasa un tempu dushi i alegre kaminda nos komo hóben ta bini huntu pa hasi diferente aktividat di teambuilding. Banda di esaki nos ta resa huntu pa asina sigui krese i bira mas uní ku otro.
Nos retiro ta un momentu kaminda nos ta bai mas profundo den e Palabra di Dios ku siñansa di diferente predikadó, profeta i evangelista lokal i di eksterior dirigí spesial na nos komo hóben.
Durante retiro nos ta pasa mayoria tempu den Palabra di Dios, den orashon i den alabansa.


text:
Casa Tua ta celebra diez aña di excelencia
Na honor di e restaurant su di 10 aniversario, e alumnonan di EPB cu ta studiando den e direccion culinario profesional basico a disfruta di Continue Reading
IBiSA ta informa: Dia 14 di november ta “World Diabetes Day”
Rond Mundo ta conmemora e fecha di 14 di november como e “Dia di Diabetes”. Aki na Aruba esaki no ta un excepcion y relaciona Continue Reading
FALTA UN SIMAN PA E GRANDIOSO CARIBBEAN SEA JAZZ FESTIVAL
Ta falta solamente un siman pa e di ocho Caribbean Sea Jazz Festival. Ja caba e trabownan ta hopi avansa pa loke ta e scenario y Continue Reading


text:
Fundacion Amigonan di Archivo
Fundacion Amigonan di Archivo (ADA) a wordo funda dia 30 di November 2005, cu e meta specifico di apoya e tareanan, actividadnan y promove mas conocimento di e departamento di Archivo Nacional Aruba.
Fundacion ADA tin como meta:
- organiza y apoya actividadnan promocional pa duna mas conocimento na Archivo Nacional Aruba como un centro di documentacion y informacion
- den forma material y immaterial sostene e trabounan y interes di archivo dor di adkiri subsidio y fondonan pa apoya y sostene exposicionan, workshops, lectura y otro evenementonan
- adkiri y financia compranan special pa asina enrikece e coleccion, actanan bieu y otro registronan pa promove e bista historico di nos pais riba tur tereno y pa haci y mantene esaki accessible
- pa promove y stimula investigacion, pa ordena e resultadonan di e investigacion y pa publica e fuentenan historico como resultado di e investigacion
- pa promove y stimula desaroyonan nobo riba tereno di archivo in general y en particular pa ofrece conseho riba guia y compra di material riba tereno di archivo y pa amplia e conocimento di e personal riba tereno di archivo y voluntarionan
Fundacion ADA ta yega su meta dor di:
- formanan legal, cu no ta contradici e meta di e Fundacion
- inicia, organisa of laga organisa actividadnan y projectonan pa stimula e maneho y uso di archivo
- forma directo of indirecto adkiri fondonan y material pa yega na e metanan stimula y locual cu tin relacion cu ne
- tene encuentronan informativo, publicacion di literatura, lecturanan, mustra film, video y dvd’s pa comparti conocimento adkiri di e archivo
- e uso optimal di e technologia di informacion y comunicacion
Statuut ADA
Directiva
Eric A. Koolman (Presidente)
Shakira S. Croes (Secretario)
Cherhen E.I. Ooft (Tesorero)
James A. Oduber (Miembro)
Candelaria P. Koolman (Miembro)
Maritsa P. Bremo (Miembro)
Edric C. Croes (Miembro)
Proyectonan
Lista di proyectonan di aña 2005 – 2017
Publicacion y material produci
Fundacion Amigonan di Archivo conhuntamente cu otro financiador(nan) a yuda co-financia diferente publicacion di ANA y produci diferente material exponiendo e coleccion di ANA.
- Aruba den temp’i guera (publicacion)
- Aruba den temp’i guera (corant)
- Aruba den temp’i guera (buki di docente)
- Aruba den temp’i guera (buki di alumno)
- Aruba den temp’i guera (tegel di recuerdo)
- Aruba den temp’i guera (tayo di recuerdo)
- Registro di esclavo (publicacion)
- 20 aña di ANA (tegel di recuerdo)
- Calender 2006 – Piscadonan di Aruba
- Calender 2007 – Curiosonan di Aruba
- Calender 2009 – Cunukeronan di Aruba
Contacto
Fundacion Amigonan di Archivo
P/a Archivo Nacional Aruba
Sabana Blanco 60
Oranjestad
Aruba
Tel: (+297) 583-4880
Fax: (+297) 583-9275
Email: fundacion.ada@gmail.com
Facebook: amigonan di archivo
Donacion
Banco: Banco di Caribe # 825 25 001
Nomber: Fundacion Amigonan di Archivo
(Swiftcode Bank: BDCCAWAW)


text:
Punda– Miéntras den Germanium, Jorge Jamaloodin a atmití su kulpabilidat, den Passaat kosnan ta kontrali.
OM ta bisa tin sufisiente prueba kombinsente pa kastigá Jamaloodin den e kaso. Segun fiskal Out nan no tin nada personal kontra di Jamaloodin pero ta sospechá Jamaloodin di a falsifiká dokumento pa yuda Robbie Dos Santos uza e Areglo di Entrega. E la hasi esaki dor di kambia e fechanan komo minister. Di tal manera Dos Santos por a uza e areglo nèt riba mesun fecha ku a ofisialisá e areglo, 11 aprel 2012. Via di e Areglo di Entrega, por hasi uzo di tarifa preferenshal riba impuesto.
Out a bisa ku den kaso Germanium Jamaloodin a atmití di a enrikesé su mes ku 456 mil florin. Esaki dor di laga gobièrnu paga fakturanan falsu pa un fundashon ku e mes a ordená pa lanta. E fundashon mester a drecha sentro rekreativo Divi Divi. Pero esei no a sosodé nunka. Na mart 2017, Jamaloodin ta paga 445 mil florin bek foi un banko na Estland (Estonia) Segun Fiskal Out esaki ke men ku Jamaloodin tin akseso na hopi kèsh.


text:
Problema pa bay soño, lantamento fo'i soño trempan of regularmente den anochi por stroba un hende di sinti bon. E oro ey numa nos ta papia di
trastorno di soño. Necesidad di soño cerca hende sano ta varia di 5 te 9 ora.
Necesidad di soño ta baha general mente segun cu edad ta avansa. Hende mas bieu cu frecuencia ta drumi menos profundo y ta spierta mas lihe. Drumi malo un par di anochi no ta perhudicial pa bo salud. Mayoria di biaha hende cu ta bisa cu nan no ta drumi ta drumi masha bon, pero hopi leve.
Hopi biaha preocupacion y pensa riba tur sorto di cos ta causa problema cu drumimento. E temor cu bo no por drumi hopi biaha mes ta e causa cu bo
no por drumi dushi. Hende depresivo hopi biaha ta pega soño bon, pero nan ta lanta fo'i soño mucho trempan y nan tin problema pa bolbe pega soño,
CUIDO PROPIO:
LOKE BO MES POR HACI
No drumi den dia, si, pa via di esey, anochi bo ta drumi menos. Lanta tur dia na e mesun ora, esey ta yuda pa ahustamento di bo ritmo di den dia y di
anochi. No uza alcohol como medio pa drumi.
Ta berdad cu bo ta pega soño mas lihe, pero bo ta drumi leve y inkieto y bo ta lanta mas lihe fo'i soño. Tampoco no bebe koffie net prome cu bo bay drumi. Percura pa bo camber tin bon ventilacion y pa e no ta ni mucho cayente ni mucho friu. Pero na prome luga: no preocupa bo cu e cantidad di ora cu bo por bay ta na soño. Bo por tin suficiente cu sorprendentemente poco soño.
Preferiblemente no uza remedi pa drumi. Uza nan unicamente como excepcion. Remedi pa drumi no ta duna soño di berdad, sino cu nan ta zonza bo y, ademas, tin biaha nan por conduci bo na adiccion. Pa algun hende un cana anochi y/of un glas di lechi ta hopi beneficioso.
TUMA CONTACTO CU BO DOKTER DI CAS
- Si problema cu drumimento cuminsa domina y influencia bo bida diario.


text:
Home Authors Posts by Redaccion 36
Redaccion 36
Marjan Rintel, vice Presidente Marketing y Brand di KLM
Preclearance ta e desaroyo di futuro y e siguiente paso riba tereno di self-service ORANJESTAD(AAN): For di 1934 KLM a cuminsa bula pa Antias Hulandes...
Diadomingo awor Aruba ta bay conoce su “Aruba Business Award”
“The Best of Aruba Awards” ORANJESTAD (AAN): E premio di “The Best of Aruba Awards” a worde crea pa honra y genera reconocimento publico di...
Companianan Aleman di nivel halto ta atende workshop na Berlin riba...
ORANJESTAD(AAN): Mas di 50 representante di algun di e companianan principal riba tereno di tecnologia di Alemania, inversionista y desaroyadornan a atende un workshop...
Cumpleaños Diabierna 17 Mei 2013
:D :D :D :D :D :D :D :D :D :D Hiep Hiep Hoeraa..Awe Nos Ta Canta HBD;Pami Tanta,Mii Mama,My Everything Cu Semper Tey Pamii Den...
Management Team pa Departamento di Aviacion Civil entrante Prome di Juni
Cu entrada di Juni Croes den e management team ta caba cu rumor cu e lo drenta politica! ORANJESTAD (AAN): Na Departamento di Aviacion lo...
Companianan di seguro no tin problema cu autonan cu stuurwiel na...
ORANJESTAD (AAN): Contrario na e decision di Boogaard (New Treston) cu a dicidi cu NO ta sigura autonan cu stuurwiel na man drechi mas,...
Polis y Kustwacht a intercepta dropping grandi di droga
ORANJESTAD (AAN): E bon cooperacion di Polis cu Kustwacht a duna un biaha mas su fruto, Diaranzon marduga ora a haya cuatro Colombiano na...


text:
Notisia
-
Seminario tokante Kambio di Klima
Servisio Meteorológiko a organisá un seminario relashoná ku kambio di Klima.Lesa mas 5 Sèptèmber 2019 - Den Komunikado
-
Ofisinanan di SOAW ta será for di 2’or di mèrdia
Ministerio di Desaroyo Sosial, Labor i Bienestar lo ta será mañan for di 2or, en konekshon ku un reunion obligatorio pa…Lesa mas 5 Sèptèmber 2019 - Den Komunikado
-
Gobièrnu di Kòrsou ta lansa proyekto “Un Kòrsou Próspero”
E kampaña di komunikashon ta duna informashon amplio tokante proyektonan di invershon na Kòrsou.Lesa mas 5 Sèptèmber 2019 - Den Komunikado
-
Gabriël Pedro Louis Da Costa Gomez ta Sekretario General di SOAW
Sr. Gabriël Pedro Louis Da Costa Gomez, Sekretario General interino, pa un periodo di 6 luna di Ministerio SOAWLesa mas 5 Sèptèmber 2019 - Den Komunikado
-
Relato di Inspekshon di Salú relashoná ku situashon aktual di Hospital St. Elisabeth
Willemstad – E situashon aktual di kuido den luna ku a pasa no a normalisá i komo konsekuensha e kantidat di…Lesa mas 4 Sèptèmber 2019 - Den Komunikado
-
Ministerio di ESKD ta será 9 sèptèmber parti mainta
Ministerio di Enseñansa, Siensia, Kultura & Deporte ta será djaluna 9 di sèptèmber 2019 parti mainta…Lesa mas 3 Sèptèmber 2019 - Den Komunikado


text:
VIDEO: “Heads of Agreement firmá ku GZE i CZR pa realisá un futuro duradero pa refineria i pa Kòrsou”.
HEADS OF AGREEMENT FIRMÁ KU GZE I CZR PA REALISÁ UN FUTURO DURADERO PA REFINERIA I PA KÒRSOU
Willemstad – Gobièrnu di Kòrsou, representá pa Minister Presidente dr. Ben Whiteman, huntu ku Refineria di Kòrsou N.V. (RdK), representá pa su direktor señor José van den Wall Arnemann, djasabra anochi 19 di novèmber 2016 a firma un ‘Heads of Agreement’ ku e kompanianan Guangdong Zhenrong Energy Co. Ltd (GZE) i China Zhenrong Holding Limited (CZR), tur dos representá pa señor Chen Bingyan. Ku GZE ya Gobièrnu di Kòrsou tin un Memorandum of Understanding (MoU) firmá. CZR ta e un kompania ku GZE lo lanta na Kòrsou pa ehekutá e trabounan ku ta surgi for di e kontratonan final ku den futuro e partidonan lo firma ku otro.
E meta di e ‘Heads of Agreement’ ta pa GZE invertí den modernisashon i upgrading di e refineria i Curaçao Refinery Utilities (CRU) di forma ku esakinan por kumpli ku e normanan medioambiental internashonal di mas haltu. Manera konosí, lo logra esaki dor di introdusí uso di gas natural komo kombustibel, kual ta redusí e impakto riba medio ambiente ku mas ku 80%. Tambe lo upgrade e terminal di petrolio na Bullenbaai. Tur e invershonnan aki lo hasi e refineria, CRU i e terminal mas moderno i duradero. E kontrato lo ta unu a largo plaso i GZE lo paga un tarifa kombiná, ku ta konsistí di un parti fiho i un otro parti variabel.
MoU
E MoU ku Gobièrnu di Kòrsou a firma riba 15 di sèptèmber ku e kompania Guangdong Zhenrong Energy Co. Ltd. tabatin un durashon di 2 luna, ku posibilidat di ekstenshon ku 2 luna mas. Den 2 luna partidonan a logra di yega na e ‘Heads of Agreement’, den kua ta deliniá e kuadro di tur e loke lo bai negoshá den e próksimo lunanan, pa yega na un kontrato di hür nobo, ku lo remplasá esun eksistente. A base di e kontrato definitivo ei, GZE lo tin e responsabilidat pa operá e refineria i e terminal di petrolio na Bullenbaai, i kumpli semper ku skemanan estrikto di mantenshon ku ta keda usá internashonalmente den e industria petrolero. E deadline pa GZE yega na un kontrato di hür definitivo ku RdK ta aki kasi un aña, esta 15 di novèmber 2017.
Sektor
Despues ku RdK yega na un kontrato di hür nobo, e intenshon ta pa otro kompanianan den e sektor industrial i bankero di Kòrsou tambe drenta den akuerdonan separá ku GZE. Ta trata aki di Curoil, Selikor, IUH (Aqualectra), CPA/KTK i PSB Bank. GZE lo invertí den upgrading di tur instalashon di RdK. Banda di esaki, Gobièrnu di Kòrsou mes tambe lo negoshá ku GZE pa yega na un Kontrato Gubernamental ku lo reflehá aspektonan komersial i akuerdonan fiskal.
Workforce
Un aspekto di importansia pa Gobièrnu tin di haber ku kreamentu di kupo di trabou pa habitantenan di Kòrsou. GZE lo invertí den desaroyo di habitantenan lokal, a base di un Workforce Development Plan ekstenso, ku lo perkurá pa mas tantu posibel hendenan lokal keda entrená i empleá pa hasi trabounan direkto i indirekto di upgrade na e refineria i e terminal di petrolio. E plan aki mester ta kla riba 30 di aprel 2017.
Gobièrnu ta interesá tambe den mantenshon di empleo eksistente. Na Refineria Isla mes ta garantisá un mínimo di 1.200 empleo, i ademas profeshonalnan lokal lo forma parti di gerensia. Lo introdusí un regla ku trahadónan di kontratista lo risibí pago i kondishonnan ku ta igual na esun di trahadónan di Refineria Isla. Komo operador nobo GZE ta komprometé su mes tambe pa negoshá CAO ku e sindikatonan i invertí den training i skol di fishi.
Deadline
Otro puntonan importante ku ta reflehá den e ‘Heads of Agreement’ tin entre otro di haber ku e forsa finansiero di GZE. Awor ku a firma e ‘Heads of Agreement’, GZE tin 28 dia pa entregá un ‘Letter of Intent’ di un banko di bon reputashon komo prueba ku GZE ta finansieramente viabel. Un otro fecha importante ta 30 di aprel 2017, ya ku esaki ta e deadline pa GZE entregá e promé konsepto di su plan tékniko di proyekto den kua tin reflehá e asina yamá Front End Engineering Design, o sea “FEED”.


text:
Dos detenshon relashoná ku maltrato.
KOMUNIKADO DI PRENSA
367 / 2019
13 sèptèmber 2019
Dos detenshon relashoná ku maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 12 di sèptèmber 2019, alrededor di 20.13’or Sentral di Polis a dirigí un unidat
polisial na un kas na Monte Verde pa un kaso di maltrato.
Na yegada di e patruya na e sitio e hòmber J.L.M.V. a deklará ku e tabatin un diskushon ku
su tata di kriansa. E tata di kriansa a ataké ku un machete i a surgi un bringamentu entre
nan dos. Ámbos hòmber tabatin sla na nan kurpa. Relashoná ku esaki a detené na e sitio e
hòmbernan:
J.L.M.V. nasé na Colombia di 25 aña di edat;
H.R.M. nasé na Kòrsou di 56 aña di edat, pa maltrato.
A presentá ámbos sospechoso dilanti un fiskal ouksiliar ku despues di interogashon a
ordená nan enkarselamentu pendiente di mas investigashon.


text:
Kralendijk - 19 di Juli 2016, - Ora bo ta sambuyá ku tanki òf snòrkel den e awanan rònt di Boneiru, bo por haña bo den e tentashon pa duna e turtuganan di laman i e otro animalnan di laman ku bo ta mira kuminda. Sinembargo, esaki ta krea algun problema pa tantu e animalnan komo e personanan.
Entrega Diploma Na Unidat Liseo Boneriano Mavo Havo Vwo
Kralendijk – Alumnonan di eksamen di Liseo Boneriano a risibí nan diploma di MAVO, HAVO I VWO. E entrega di a tuma lugá djarason utimo.
Edsel Cecilia Selebra 10 Aña Komo Amtenar.
Kralendijk – Edsel Cecilia huntu ku su koleganan a rekordá ku 10 aña pasa la drenta servisio di gobièrnu na DEZA komo kolaboradó di maneho pa asuntunan ekonómiko.
Sertifikado Di Kòmpiuter I Orientashon General Pa Kliente Nan Di Fkpd
Kralendijk – Diesinku kliente di Fundashon pa Kuido di Personanan Desabilita (FKPD) a risibí nan sertifikado di Introdukshon abilidat básiko di kòmpiuter i kurso di orientashon general.
Gruponan ku ke saka Boneiru fo’i Hulanda ta fomentá enemistat i polarisashon pa logra nan meta.
Kralendijk - Un desaroyo ku ta bai den direkshon malu na Boneiru ta e fomentamentu di enemistat kontra Hulanda i hulandesnan. E posishon estatal ku Boneiru ta den tin asina un impakto grandi riba sierto persona i grupo den komunidat di Boneiru ku nan no sa kiko mester hasi.
Shete lès krusial di Brexit: ora emoshon gana di echo!
Pregunta: Esaki por pasa nos na Boneiru tambe?
Siman pasá korantnan tabata yen ku análisis tokante e kampañanan di Brexit. Kiko a bai robes serka ‘Remain’ (=grupo pro keda den Union Oropeo)? E kontesta kòrtiku: hopi kos.
Hóbennan Job Program A Risibi Sertifikado Pa Den Konstrukshon I Instalado Di Erko.
Kralendijk – Shete hóben despues di a partisipá na e proyekto ’’Job Program Bouw Bonaire” a risibí nan sertifikado pa trabounan di konstrukshon i dos hóben a risibí nan sertifikado pa installateur di Erko.
KNVB KU KURSO WORLD COACHES NA BONEIRU.
Kralendijk – Diesinku coach di Indebon, FFB, i Futbòl hubenil a sigui un kurso World Coaches duna pa KNVB (Koninklijke Nederlandse Voetbal Bond).
Obispado Di Willemstad Serka Gezaghebber I Kolegio Ehekutivo
Kralendijk –Moseigneur Luis Secco a hasi un bishita na Kolegio Ehekutivo, gezaghebber Edison Rijna i Nereida Gonzales sekretaria di Entidat públiko Boneiru.
Kolegio Ehekutivo A Para Konstrukshon Di Transbordo Di Sushi Na Rincon Temporalmente
Kralendijk - Kolegio Ehekutivo a para konstrukshon di transbordo di sushi na Rincon temporalmente despues ku kehonan a drenta enkuanto e konstrukshon dor di Selibon NV na entrada di Rincon.
Gobièrnu ku sosten mayoritario di MPB ta hipókrita.
Di akuerdo ku Michael Pieters, miembro di Konseho Insular pa Partido Demokrat.....
Kralendijk - Den un komunikado ku miembro di Konseho Insular pa Partido Demokrat, Michael Pieters, ta emití, e konsehal ta bisa ku ta fresku den nos memoria ainda un karta ku frakshon di MPB saká pa Joselito Statia pa amplia término di impuesto di vehíkulo te ku fin di febrüari.


text:
E gobièrnu aktual riba e trènt aki, Banda Bou ta bai mas ku 40 aña bek den tempu
Movementu Futuro Kòrsou, semper den su vishon a hiba un aserkamentu di ku servisio di gobernashon mes ta mas serka di bo, esaki mester ta mas serka di e pueblo. Esei ta enserá entre otro ku e pueblo di Kòrsou, mester tin un aserkamentu di e instansianan gubernamental mas serka di nan área di biba. Ta p’esei semper ma apresiá e sistema ku Ban Bario Bek nan a funshoná kaminda esnan den nesesidat por a yega ku fasilidat pa yudansa.
E manera ku e gobièrnu aki ta funshonando aktualmente ta netamente kontrali sigur pa ku Banda Bou, paso práktikamente, nan ta mandando tur instansia gubernamental i no gubernamental MAS LEW for di Banda Abou.
No ta nos ta bisa, pero semper enkuestanan a proba ku Banda Bou ta un di e áreanan ku ta lubidá i ku tin problemanan soshal-ekonómiko no atendé kompra ku otro áreanan/barionan na Kòrsou. P’esei tur gobièrnu ku a sinta a sòru semper pa mantené e ban Bario Bek na Banda Bou i asistí ku e situashon soshal di serka. Awor nos a bin komprondé ku e Gabinete Asjes cq. Minister Larmonie di pueblo soberano a tuma e desishon ku ta sera Ban Bario Bek Dokterstuin, mandando e trahadónan otro área, anto den e siman ora di kobra ònderstant ta habrié un ratu pa por paga e klientenan. Un desishon asin’aki ta inaseptabel sigur pa e kantidat di habitantenan ku a aserka mi persona pa vosifera nan opinion.
Enbèrdat ku e kobradónan di ònderstant pa mas fasilidat ta preferá di kobra na Otrobanda paso e ta mas kumbiniente paso nan ta paga 1 bus, pero no ta e servisio ei so, un Ban Bario Bek ta duna. Tin masha hopi problema sosial ku nan ta duna nan aporte. Awor gobièrnu ke bisami ku e hendenan ei pa aserka Ban Bario Bek lo mester bai un otro destinashon for di kaminda nan ta biba. Mi no ta kere esaki mester ta e intenshon di e gobièrnu aki.
Ya a sera diferente instansia sera aki na Banda Abou, awor Ban Bario Bek tambe lo sera su porta. Ku otro palabra no opstante ku e kantidat di Habitantenan a subi na mas di 13,000+ habitante, nos ta bai bek na e situashon di 40-50 aña patras kaminda ku muchanan di Kunuku ta tin ku sali bai Stat pa haña servisionan di gobièrnu, kaminda nan ta paga e mesun belasting ku tur otro hende.
Paga mesun belasting ku tur otro habitante anto nos ta priva di bon servisio i señal di TDS, UTS (mobil) mayoria radio FM ta drenta malu. Nos ta haña entre otro Sentro Di Bario nan defisiente, kareteranan malisimo, terenonan deportivo ku no por wòrdu uza, aserka ta bin ku ta sera tur pero tur instansia na Banda Bou awe aña 2015.
Si ta aksesibilidat pa yega Ban Bario Bek Dokterstuin ta difísil ta e problema no ta nada, pone e ora ei un kaminda sentral por ehèmpel na Tera Kòrá. Pero no por dal e porta nan ser asina sin mas. Reorganisá e servisio pa habitantenan por yega i wòrdu yuda ku fasilidat manera ántes i no mester tende kada biaha ku gobièrnu no tin sèn. Anto ta gasta sèn nan yen otro kos sin sentido anto ta spar sèn dor di kita nan for di área di Banda Abou.
E trato ku habitantenan di Banda Bou ta hañando aworakí sigur sigur nos no meresé.
1 Botika pa 13,000 hende, anto awor 0 Ban Bario Bek pa 13,000, NO POR!
Gilmar “Pik” Pisas
Miembro di Parlamento
Frakshon di MFK


text:
Na luna di juni e hoben Benjamine Novile Josiah Baker ta fayece den un accidente di motorcycle. E ta perde control riba stuur y ta dal cu su cabes den vangrail. Benjamin ta fayece mesora. Algun minuut despues e prome periodistanan ta yega na e sitio y ta live stream tur cos via Facebook. Henter Corsou por wak e hoben cu a muri den desgracia.
Medionan di comunicacion hasta ta bay asina leu cu dia riba 18 di juli ultimo na Bullenbaai, Luwendrick Martha di 14 aña di edad ta fayece den un accidente di trafico, nan ta filma su mama ful den camara ora e caba di yega na e sitio di e accidente y ta collapse di verdriet. Esaki ta segun e fuente Retkaribense.
Yegada di medionan di comunicacion social, ta facilita cu por comparti tur cos mesora via internet. Djis primi un conopi y tur hende por mira. Den e caso di Benjamin, tabata un bista riba su seso cu tabata riba e asfalt. Un imagen cu cerca hopi hende a keda graba den nan mente.
Liz van de Laar a skirbi un post riba Facebook caminda el a exigi pa Extra kita e imagennan. “Nan a reacciona mesora y a kita e imagennan, pero e ora ey tabata laat caba, ya e daño a tuma luga caba”, Van de Laar ta bisa.
‘No ta nos intencion’
Segun Valesca Diaz, redactor Hefe di Extra, e imagennan en berdad a bay mucho leu: “No ta nos reportero a saca e imagennan di e seso di Benjamin. El a bay live si for di e sitio caminda esaki a sosode. Mi a papia cune tocante di esaki, cu nos di Extra, di niun manera no kier pa e famia di e defunto via nos canal di media tende cu nan ser keri a fayece. E motibo pakico nos ta presente na e tiponan di accidente asina ta pasobra nos kier informa comunidad cu algo a sosode, y kisas cu nan por scoge un otro ruta, no pasobra nos kier comparti imagen hororoso. Esey no ta nos intencion”, segun Diaz.
Segun e Redactor Hefe, lo mester a duna mas training pa pone tur periodista pensa den e mesun direccion. Ex politico Omayra Leeflang, diescuater aña pasa como Minister di Trafico, tambe a trata cu esaki. Na prome instancia el a concebi un Codigo di Conducta pa Media.
E tempo ey, specialmente pa fotografonan di prensa, cu tabata saca potret yen di sanger pa e prome pagina di e corantnan. No ta tur hende kier a firma e Codigo di Conducta: “Den e Codigo di Conducta aki tabatin un facilidad di meld. Esey kier men cu tur hende, ciudadano tambe, por a meld si a viola e Codigo di Conducta”, segun Leeflang. Ningun hende kier a firma e Codigo di Conducta, y p’esey e lei no a pasa nunca.
Ta trahando un ley
Segun e actual Minister di Enseñansa, Ciencia, Cultura y Deporte, Marilyn Alcalá-Walle, tin un ley ta bini pa establece un tipo di codigo pa media. E Minister cu ta trata esaki ta e Minister di Transport, Trafico y Planificacion Espacial, Zita Jesus-Leito. No ta conoci si aki den tin regla di conducta cu media mester tene nan na dje.
Foto cortesia retkaribense.


text:
Notisia
-
Resumen fotografiko 1 - Bon Bini Business Summit 2019 - Dia 2
Resumen fotografiko 1 - Bon Bini Business Summit 2019 - Dia 2Lesa mas 22 Yanüari 2019 - Den Komunikado
-
Konbenio di koperashon di Strategia di Kresementu Kòrsou ta nifiká impulso nobo den e relashon ku Ulanda
Konbenio di koperashon di Strategia di Kresementu Kòrsou ta nifiká impulso nobo den e relashon ku UlandaLesa mas 21 Yanüari 2019 - Den Komunikado
-
Bishita di Minister President di Ulanda na Parlamentu di Korsou
Bishita di Minister President di Ulanda na Parlamentu di KorsouLesa mas 21 Yanüari 2019 - Den Komunikado
-
Reportahe fotografiko - Bishita di Prome Minister di Ulanda Sr. Mark Rutte
Bishita di Prome Minister di Ulanda Sr. Mark RutteLesa mas 21 Yanüari 2019 - Den Komunikado
-
Minister Girigorie na Aruba pa JVO
Minister di Hustisia señor Quincy Girigorie lo ta den eksterior di djaluna 21 di yanüari pa djabièrnè 25 di…Lesa mas 21 Yanüari 2019 - Den Komunikado
-
PUBLIKASHON ROBES DI LIST25.COM TOKANTE SIFRANAN DI ASESINATO
Meskos ku hopi miembro di nos komunidat, minister di Hustisia Quincy Girigorie tambe a tuma nota di un video riba retnan social.Lesa mas 21 Yanüari 2019 - Den Komunikado


text:
ORANJESTAD (AAN): E Faro di California na Hudishibana awor ta miembro oficial di E Sociedad di Faronan di Merca.
The United States Lighthouse Society (USLHS) ta un organisacion nonprofit cu e meta pa educa, informa y entretene esnan interesa den Lighthousenan.
Pa e personanan cu durante nan vakantie of tripnan ta gusta bishita diferente lighthousenan a crea un programma di passport special pa faronan.
E programma ta duna e oportunidad na entusiastanan pa yuda preserva e faronan pero tambe pa keda cu un recuerdo visual di nan bishita na e diferente lighthousenan.
Stichting Monumentenfonds Aruba na final di aña pasa a logra bira miembro y forma parti di e programa aki pa bishitantenan di California Lighthouse.
Aruba ta e di dos pais pafor di Merca cu a join e US Lighthouses Society. Bishitantenan cu ta miembro di e programa por laga stempel nan paspoort cu e stempel di California Lighthouse. E bishitante lo ricibi un stempel a cambio di 1 dollar cual lo bay pa por haci mantencion na e faro.
Pa esnan cu kier mas informacion y kier bira miembro pa ricibi un paspoort por haci esaki na www.uslhs.org
Pa esnan cu tin un paspoort, djis pidi e guia di Experitours na e Faro pa bo stempel!


text:
Investigacion Genealogico (Stamboom)
Un peticion pa un investigacion genealogico (Stamboom) por wordo haci na e Seccion di Servicio di ANA.
Un investigacion genealogico ta ensera: informacion di persona y ancestronan (fecha di nacemento, fecha di fayecimento, fecha di casamento, ofishi cu e persona a eherce ect).
E stamboom aki ta un investigacion di famia y no ta pa uso legal (por ehempel pa notario). Pa e stamboom pa notario por acudi na Censo. www.censo.aw
Kico pa trece
- Identificacion valido (p.e. paspoort, carchi ID, rijbewijs)
- Buki di casamento (Trouwboekje) (si tin esaki)
- Informacion di famia (p.e. nomber completo y corecto, fecha di nacemento, fecha di fayecimento)
Costonan
– Awg. 35,- investigacion genealogico (stamboom) (digitaal – completo)
– Awg. 75,- investigacion genealogico (stamboom) (special skirbi na man – informacion limita) (sin fecha di casamento y ofishi)
Duracion
2 – 3 siman (depende di grandura di famia)